Antara rutin yang selalu diamalkan oleh wanita yang menjaga penampilan adalah pemakaian masker muka. Walaupun dah banyak produk dan mudah didapati di pasaran, masker muka yang dibuat sendiri di rumah tentulah lebih memudahkan, serta jauh lebih murah serta menjimatkan berbanding rawatan facial di spa.
Selain itu, masa yang diperlukan untuk memakainya juga tidak terikat, sebab kita boleh memakainya pada waktu santai sambil membaca buku, mendodoi anak ataupun menonton televisyen.

Dalam artikel kali ini, kami ingin berkongsikan satu tips kecantikan yang mudah dan sesuai sangat untuk ibu-ibu di luar sana. Yalah, biasanya dah jadi mak-mak ni kita mesti sibuk sampai tak ada masa nak dapatkan rawatan kecantikan muka di spa. Lagi pula, biasanya mak-mak yang ada anak kecil mesti ada satu bahan yang kita nak gunakan sebagai masker muka ni – iaitu susu tepung.
Menurut Puan Yanie Rosdi, inilah rutin hujung minggu yang dilakukan untuk mendapatkan kulit cerah dan gebu. Cuma guna bahan di dapur saja, boleh hilangkan flek hitam dan parut jerawat. Kalau rajin buat setiap minggu pasti dapat hasil yang lebih wow!

Mudah sangat, tanpa sebarang produk. Hanya 3 bahan di dapur mampu pudarkan parut dan putihkan wajah secara alami. Mari kita tengok perkongsian beliau selengkapnya.

DIY Masker Muka Guna Susu Tepung. Mudah, Jimat & ‘Glowing’!
Ada yang bertanyakan saya tips dapatkan kulit cerah gebu. Sebenarnya inilah rutin hujung minggu saya.
Sekarang ni wanita semua dah bijak memilih, dah ada kesedaran tentang pentingnya makanan kulit secara alami.
Back to nature lah bak kata orang putih.
Masker wajah ini merupakan cara merawat wajah yang sudah lama diamalkan ramai wanita sejak dulu lagi.
Nak hasil luar biasa, usaha pun kenalah seiring kan. Menurut pembacaan saya, ada banyak khasiat masker susu, antaranya:

Mampu menghilangkan mata panda
Mencerahkan kulit
Mengecilkan pori-pori kulit
Melembabkan kulit kering
Menyamarkan noda hitam
Mengencangkan kulit wajah
Menghilangkan jerawat

Jadi tak rugi kalau kita cuba buat di rumah sesekali. Manjakan muka dengan bahan yang senang didapati di dapur saja.

Di bawah ini saya senaraikan bahan-bahan dan cara-caranya ya.
Bahan-bahan

Putih Telur
Lemon
Susu Tepung

Cara-cara
1. Campurkan Bahan
Bancuh semua bahan hingga sebati.
Bila dah sebati, ia akan membentuk seakan-akan krim macam dalam gambar di bawah ini.

2. Sapukan Pada Muka
Oleskan pada seluruh muka hingga habis. Sambil-sambil oleskan boleh bagi urutan ringan pada muka yang penat dan letih agar lebih relaks.
3. Biarkan 40 minit
Biarkan selama 40 minit kemudian bilas dengan air bersih. Siap.
Mudah saja, kan?

Sebenarnya ada banyak cara lagi menggunakan susu tepung ini untuk membuat masker. Kalau tak ada lemon, boleh juga guna susu tepung yang dicampur dengan madu, atau bahan-bahan lain. Boleh google saja ‘milk powder as facial mask’ ada macam-macam resepinya.
Selamat mencuba!

*Perkongsian asal oleh Puan Yanie Rosdi ini diterbitkan semula dengan kebenaran beliau. Untuk sebarang pertanyaan dan lebih banyak perkongsian tips ibu-ibu, boleh follow beliau di SINI.


Petua Rambut Gugur Selepas Bersalin Secara Tradisional

Petua Rambut Gugur Selepas Bersalin
Bila sikat rambut, segugus rambut melekat pada sikat. Ya, bukan sehelai dua, tetapi berbelas-belas helai rambut. Ramai yang mengalami masalah rambut gugur selepas bersalin. Bila mandi pula, walaupun tidak gosok kepala, banyak sangat rambut yang gugur.
Adakah normal jika rambut gugur selepas bersalin? BabyCenter ada jawapannya tentang Pospartum Hair Loss.

Pasti situasi di atas merisaukan ramai ibu yang baru bersalin. Ada juga yang bimbang jadi botak kerana banyak rambut yang hilang!
Petua tradisional
Untuk mengelakkan terus kehilangan rambut, mari cuba petua rambut gugur selepas bersalin secara tradisional yang diamalkan oleh orang-orang lama:

Sediakan santan dari sebiji kelapa.
Perah santan dengan air suam dengan hanya sekali perah sahaja.
Ketiha mahu mandi, basahkan rambut dahulu
Selepas itu, baru lumurkan pati santan pada rambut, sehingga meresap pada akar rambut
Perapkan rambut dengan tuala kering selama 30 minit
Cuci rambut dengan air suam
Keringkan rambut dengan pengering rambut
Ulang 2-3 kali seminggu

Bagaimana jika rambut masih lagi gugur teruk?
Apa yang perlu saya buat jika saya menghadapi masalah keguguran rambut yang teruk dan tidak normal? Ikuti petua rambut gugur selepas bersalin seperti di bawah ini.

Jika rambut masih lagi gugur, sila jumpa doktor untuk dapatkan nasihat dan rawatan. Nasihat ini dari Kementerian Kesihatan.

Jika masalah rambut gugur disebabkan oleh stres, jangan bimbang kerana ia hanya sementara dan rambut akan tumbuh semula
Penyiasatan untuk mengesahkan penyakit lain seperti penyakit tiroid dan SLE perlu dilakukan untuk rawatan
Jangkitan kulat boleh dirawat menggunakan ubat anti-kulat
Ubat dapat membantu dalam beberapa situasi

Contohnya, minoxidil dalam bentuk topikal 2% dan 5% dapat memperlahankan atau mencegah masalah botak mengikut corak lelaki atau wanita
Tablet finasteride dapat membantu masalah botak pada lelaki

Terapi psiko logikal diperlukan untuk rawatan Trichotillomania

Akhir kata
Bagi yang sedang hamil, dan risau akan rambut gugur, mohon bertenang. Usah panik dan cuba dulu petua rambut gugur selepas bersalin yang dikongsikan ini.
Jika ada masa, selepas selesai kegusaran tentang rambut gugur, baca pula petua menghilangkan perut buncit selepas bersalin.
Selamat mencuba!


7 Petua Rambut Lurus Semulajadi, Bersinar Tanpa Ke Salon

“Boleh percaya ke petua rambut lurus kalau dibuat pada orang yang berambut kerinting? Kalau tengok pada iklan syampu, banyak juga yang kata boleh luruskan rambut. Betul ke?”
Rambut lurus, berkilau dan lembut bak sutera memang jadi idaman semua wanita kerana ia mudah digayakan dan diurus.

Sebab itu banyak iklan syampu di tv yang memberi fokus dalam mendapatkan rambut yang lurus.

Terlalu Banyak Bahan Kimia Boleh Merosakkan Rambut
Selain syampu, ada yang memilih untuk ke salon yang menyediakan perkhidmatan meluruskan rambut.

Namun, penggunaan bahan kimia yang kerap boleh menyebabkan banyak kesan sampingan seperti rambut gugur, alergi bahan kimia, rambut rosak dan bermacam-macam lagi.
Tanpa kita sedari, sebenarnya bahan semula jadi yang ada di rumah, boleh digunapakai untuk mendapat rambut idaman.
Foto Kredit: virtualclinic365.blogspot.my

Petua Rambut Lurus Dan Bersinar Dengan 7 Bahan Semulajadi
Ini tips yang boleh anda cuba supaya rambut mudah diurus.
Bahan-bahan itu adalah:
1. Minyak kelapa
Dengan mengguna minyak, lakukan rawatan minyak panas untuk mendapatkan rambut lurus dan sihat.
Haba yang dihasilkan sewaktu rawatan minyak panas membantu mengawal rambut yang beralun agar tampil lurus.
Boleh juga mengguna minyak zaitun, minyak almond atau minyak bijan.
Foto Kredit: toptenhomeremedies.com

Caranya:

Panaskan minyak dalam microwave selama 20 saat
Sapu minyak yang sudah suam ke rambut dan urut kepala selama 15 hingga 20 minit
Kemudian, sikat rambut agar minyak diserap dengan sekata
Bungkus rambut dengan tuala panas selama 30 hingga 40 minit
Selepas itu, syampu dan bilas.
Jangan keringkan rambut terus tetapi sikat rambut mengguna sikat bergigi jarang sementara masih basah

2. Santan kelapa
Petua rambut lurus ini bukan sahaja meluruskan rambut tetapi melembap secara tak langsung rambut nampak berkilat.
Bersifat antibakteria dan antikulat, santan kelapa juga membebaskan sebarang jangkitan di kulit kepala.

Caranya:

Dalam satu gelas besar, campurkan satu cawan santan kelapa segar dan jus dari sebiji lemon
Sejukkan dalam peti sejuk sehingga wujud lapisan krim di atasnya
Ambil krim itu dan sapu pada rambut dan kulit kepala. Biarkan 20 minit
Bungkus rambut dengan shower cap dan lilitkan tuala lembap sekeliling shower cap
Biarkan selama 30 minit kemudian syampu dan bilas
Sikat rambut sementara rambut masih basah

3. Susu
Susu mengandungi pelembap semula jadi yang membantu meluruskan rambut.
Tips ini juga sangat sesuai untuk memacu kesihatan rambut.
Foto Kredit: shutterstock.com

Caranya:

Campurkan setengah cawan susu bersama setengah cawan air
Masukkan dalam botol spray
Sikat rambut dan sembur campuran tadi ke rambut
Sikat sekali lagi dan biarkan selama 30 minit agar campuran itu meresap ke dalam kulit kepala
Kemudian syampu serta bilas

4. Telur dan minyak zaitun
Telur membantu menjadikan rambut kuat dan bersinar manakala minyak zaitun memberi kelembapan.
Gabungan kedua-dua bahan ini membantu meluruskan rambut.
Foto Kredit: cutediys.com

Caranya:

Pukul biji telur, kemudian masukkan empat susu minyak zaitun
Sapu pada rambut dan kulit kepala
Sikat rambut mengguna sikat bergigi jarang
Balut kepala dengan shower cap kira-kira 30 hingga 40 minit
Syampu dan bilas

5. Aloe vera
Bahan aktif dalam aloe vera mengandungi enzim yang membantu pertumbuhan rambut, menjadikan rambut lembut serta melembap dan meluruskan rambut.
Foto Kredit: doktorigo.hu

Caranya:

Campurkan setengah cawan gel aloe vera bersama minyak zaitun yang suam
Sapu pada rambut dan kulit kepala sambil urut perlahan-lahan
Bungkus kepala dengan shower cap dan biarkan selama dua jam
Syampu dan bilas

6. Cuka epal (apple cider)
Cuka epal adalah bahan terbaik untuk meluruskan rambut sambil mengembalikan keseimbangan pH rambut agar sihat dan bebas jangkitan.
Foto Kredit: popsugar.com.au

Caranya:

Campurkan dua sudu cuka dalam secawan air
Syampu dan bilas rambut
Basahkan rambut mengguna campuran tadi dan biarkan sehingga rambut kering dengan sendiri

7. Daun saderi
Daun saderi membantu meluruskan rambut dan menggalakkan pertumbuhan rambut.

Caranya:

Potong seikat daun saderi dan masukkan dalam pengisar
Campurkan sedikit air dan kisar sehingga menjadi jus
Tapis dan masukkan jus ke dalam botol spray. Biarkan sehingga dua hari
Selepas dua hari, sembur jus ke rambut sehingga mengenai kulit kepala
Sikat dengan sikat bergigi jarang untuk meratakan jus pada rambut
Urut beberapa minit dan bungkus dengan shower cap
Biarkan selama 30 minit, syampu dan bilas

Foto Kredit: rabahairstudio.com

Yang seronoknya,
Tidak perlu keluar pun untuk mendapatkan rambut lurus.
Hanya guna tujuh bahan semula jadi dan praktikkan petua rambut lurus ini dengan kerap dan hasilnya, anda akan tampil dengan rambut yang diidam-idamkan selama ini.


Petua Rawat Anak Demam Dengan Telur Rebus. Terbukti Berkesan!

Sememangnya terdapat pelbagai petua rawat anak demam yang boleh kita lakukan di rumah sebelum suhu badan atau demam anak menjadi terlalu tinggi.
Antaranya, menyapu badan dengan tuala basah, melembapkan kepala dengan air asam jawa atau air lemon, menggunakan aloe vera, atau menyapu minyak aromaterapi yang sesuai dengan kulit anak-anak.

Kesemua petua ini tentunya mempunyai khasiat tersendiri. Maka, tidak hairanlah ia selalu menjadi rujukan terutamanya buat ibu bapa baru.
Di sini kami ingin kongsikan sebuah pengalaman daripada Puan Syazieda yang telah mempraktikkan petua telur rebus untuk rawat anak demam.

Tapi, sebelum itu, kami juga tertanya-tanya apa sebenarnya khasiat telur rebus ini sehingga mampu rawat anak demam dengan begitu berkesan?

Siapalah tak risau bila anak mula demam… / Foto Kredit: Laman Facebook Puan Syazieda
Khasiat Sebiji Telur
Telur secara umumnya mengandungi vitamin A, D, E, B1, B2, B6, dan B12. Nutrisi ini amat bermanfaat untuk kesihatan kulit, tulang, dan tubuh. Kandungan mineralnya pun lengkap seperti zat besi, kalsium, iodin, dan selenium.
Dalam perubatan tradisional Cina, petua menggunakan telur rebus untuk disapu pada kulit telah dipraktikkan sejak dahulu lagi. Ia dipercayai dapat ‘menarik’ kehangatan atau ketidakseimbangan unsur pada badan yang menjadi punca anak demam.
Uniknya, protein yang terdapat dalam telur juga boleh membantu memperbaiki kerosakan sel, selain mendorong pertumbuhan rambut dan kuku.
Jadi, tidak hairanlah telur turut digunakan sebagai masker untuk muka mahupun rambut untuk mengembalikan keremajaan.
Foto Kredit: berkleys.com
Petua Telur Rebus Untuk Rawat Anak Demam: Langkah Demi Langkah
Menurut Puan Syazidea, beliau telah mencuba petua telur rebus ini atas saranan suaminya. Sebelum mempraktikkannya, beliau telah mencua pelbagai ikhtiar seperti memberi ubat ‘syrup paracetamol’, ubat yang dicucuk melalui punggung, serta petua air asam jawa. Namun, semuanya tidak berjaya menurunkan suhu badan si anak.
Seperti ibu-ibu lain, tentu kita berasa risau sungguhpun anak belum menunjukkan sebarang tanda bahaya. Akhirnya, beliau bertemu dengan petua ini dan tidak menyangka betapa pantasnya ia berkesan.
Dengan hanya menggolekkan 2 biji telur, si anak menjadi sihat dan boleh bermain.
Untuk mengetahui cara rawat anak demam dengan petua ini, mari lihat langkah demi langkah:
1. Rebus telur ayam
Rebuskan 2 biji telur ayam. Rebuskan lama sedikit sehingga menjadi telur keras.
Kalau separuh masak, anda sukar menggolekkan pada badan anak kerana terlalu lembek.
Beginilah rupa telur ayam yang telah direbus sempurna.

2. Bungkuskan telur
Cari kain yang sesuai untuk membungkus telur yang masih panas tadi. Paling senang, gunakan kain lampin.
Kalau telur masih panas, pastikan balut telur tu tebal sedikit ya!

3. Golekkan pada seluruh badan dan kepala

Apabila menjadi seperti bunjut, anda bolehlah menggolekkan pada seluruh badan anak. Jangan lupa golekkan juga pada bahagian kepala dan kaki.
 Golekkan sehingga telur menjadi suam, sekitar 30 minit.

4. Perhatikan hasilnya
Setelah hampir setengah jam, anda akan mendapati telur menjadi menggerutu. Untuk melihat kesan yang lebih nyata, pecahkan putih telur dan perhatikan kuning telur seperti dalam gambar di bawah.

5. Ulang langkah dengan telur kedua
Ulang semula langkah yang sama seperti telur pertama tadi. Anda akan mendapati telur yang kedua akan kurang menggerutu.
Inilah hasil golekan kedua. Nampak kan?

Mudah, bukan?
Alhamdulillah, dengan kuasa Allah anak Puan Syazieda memang serasi dengan rawatan telur rebus ini.
Hanya dengan 2 biji telur, suhu badan telah turun dan anak mulai cergas. Syukurlah.
Bagi ibu-ibu, jika anak masih belum sembuh bolehlah rawat anak demam dengan melakukan teknik di atas sebanyak 3 kali sehari. Dalam masa yang sama, pastikan anak kerap dimandikan dan meminum air secukupnya. Memang normal kalau mereka kurang berselera semasa demam.
Dah sihat nampaknya anak Puan Syazieda lepas menggunakan petua ini.

Untuk ibu ayah di luar sana, selamat mencuba!

*Sumber asal: Puan Syazieda


3 Minggu Batuk & Demam, Akhirnya Petua Aunty Cina Ini Bantu Anak Saya Pulih

“Klinik dah pergi, ubat dah makan, air pun dah minum banyak. Tapi kalau dah lama sangat sakit, tentu rasa risau terutamanya anak-anak. Apa lagi petua rawat batuk yang selamat yang boleh kita ikhtiarkan?”
Kali ini, kami mendapatkan Puan Farid Farida yang berbesar hati untuk berkongsi petua rawat batuk yang beliau amalkan ketika anak-anaknya diserang batuk dan demam silih berganti.

Mari ikuti perkongsian beliau selanjutnya.
Petua Rawat Batuk Dengan Bawang Putih
Anak-anak batuk dah masuk minggu ke-3. Demam kebah, demam kebah, sampai 2 kali pergi emergency department sebab suhu tinggi sangat. Macam-macam antibiotik dan remedi lain yang saya dah buat, tapi belum ada rezeki nak sihat lagi.

Alhamdulillah, bila amalkan petua rawat batuk dengan bawang putih ini,batuk dah kurang, demam pun dah kebah.

Jadi, saya ingin kongsikan remedi ini yang saya dapat daripada sorang Aunty Cina yang masa tu kasihan tengok anak lelaki saya batuk tak henti-henti. Mudah-mudahan ia dapat memberi bermanfaat juga untuk orang ramai di luar sana.
Foto Kredit: superselectos.com
Bahan-bahan

7 atau 9 ulas bawang putih
Air 1 1/2 cawan
Gula batu 4-5 biji

Cara-cara
Berikut adalah cara-caranya. Mudah saja.
1. Rebus
Rebus semua sehingga sehingga jadi suku cawan. Guna api yang paling perlahan.
2. Minum 3 Kali Sehari
Minum semasa air rebusan masih suam-suam. Amalkan 3 kali sehari. Saya buat sekali rebus untuk 2 kali minum.
Petua ini sesuai untuk orang dewasa dan kanak-kanak setahun ke atas. Tapi menurut respon daripada post beliau, ada yang pernah buat untuk bayi yang kurang daripada umur 1 tahun, tapi tak menggunakan gula. Cuma rebusan bawang putih. Kuantiti yang diambil juga dikurangkan. Katanya sesuai dan berkesan.

Semoga Membantu
Tak salah mencuba kerana bahan yang digunakan begitu mudah didapati di rumah. Apapun, jangan sesekali abaikan pemeriksaan doktor sekiranya demam dan batuk berterusan.
Petua rawat batuk ini diamalkan secara sampingan saja, sebagai ikhtiar selain rawatan yang dipreskripsikan doktor.

*Petua rawat batuk ini adalah perkongsian Puan Farid Farida menerusi Group Masak Apa Hari Ni (MAHN). Ikuti perkongsian asal beliau dan komen-komen mereka yang mencubanya di sini.


‘Tak Semua Demam Kena Makan Antibiotik..’- Doktor Jelas Kenapa Antibiotik Tak Diberi Ketika Rawatan

PETUA RAWAT DEMAM
Seringkali apabila ke klinik atau farmasi bagi mendapatkan rawatan dan ubat dari pakar untuk anak-anak, pasti mak ayah akan tertanya-tanya tentang jenis ubat yang diberi. Salah satunya persoalan yang sering ditanya adalah mengapa ubat seperti antibiotik tidak diberikan kepada anak-anak khususnya ketika demam, selesema dan sakit tekak?

Berikut merupakan beberapa faktor ubat antibiotik tidak diberikan kepada anak-anak dijelaskan oleh pakar. Selepas ini, tidak perlu risau lagi jika ubat antibiotik tidak diberikan kepada anak-anak kerana ubat lain pun sudah cukup untuk menyembuhkan.
Baca juga: Doktor Kongsikan Petua Hilangkan Batuk & Kahak Guna 2 Bahan, Tak Payah Minum Ubat Batuk!

PETUA RAWAT DEMAM: PERLU ATAU TIDAK ANAK MAKAN UBAT ANTIBIOTIK?

“Doktor memang taknak bagi anak saya antibiotik ke!”…Si ayah dah meninggi suara. Emaknya diam membisu.
“Asal jumpa doktor je,bagi panadol. Kalau takat panadol,beli farmasi pun boleh. Tak payah susah-susah tunggu berjam nak jumpa doktor”
“Sabar encik. Tak semua demam kami bagi antibiotik”
“Ah,sudahlah. Semua doktor sama! Baik aku pergi swasta!”
Antibiotik adalah ubat yang digunakan untuk merawat jangkitan yang disebabkan oleh BAKTERIA. Antibiotik TIDAK BERKESAN terhadap jangkitan VIRUS seperti demam biasa, selesema dan bronkitis akut iaitu sejenis keradangan pada saluran pernafasan di dalam paru-paru.
Penggunaan antibiotik secara tidak tepat atau berlebihan akan menyebabkan kerintangan antibiotik. Hanya 15% sakit tekak disebabkan bakteria.
Apakah Kerintangan Antibiotik & Puncanya?

Kerintangan antibiotik berlaku apabila antibiotik hilang keupayaan untuk membunuh bakteria. Mudah cerita, bakteria tengok antibiotik senyum je.
– Penggunaan antibiotik yang berlebihan menyebabkan bakteria jadi kebal.
– Penggunaan antibiotik tidak tepat contohnya merawat jangkitan yang disebabkan oleh virus dengan antibiotik seperti sakit tekak, demam, selsema dan batuk biasa.
– Tidak menghabiskan antibiotik yang diberikan.
Tips Mencegah Kerintangan Antibiotik
Foto: KKMalaysia
1. Mengambil antibiotik apabila dipreskrib oleh doktor SAHAJA.
2. Habiskan semua antibiotik dalam tempoh yang ditetapkan walaupun anda berasa telah sihat.
3. Jangan simpan antibiotik yang tidak habis digunakan untuk tujuan merawat penyakit yang sama pada masa akan datang.
4. Jangan berkongsi antibiotik yang dipreskrib untuk orang lain.
5. Patuhi nasihat doktor APABILA doktor memutuskan kalian tidak memerlukan antibiotik.
Sumber: Twitter @DrSamhan


Wanita Ini Kongsi Petua Turun Terumun Rawat Ekzema Guna Buah Pinang

Ekzema biasanya terjadi pada bayi atau kanak kanak. Ia dikenali juga sebagai atopic dermatitis (kulit). Ekzema akan menyebabkan radang pada kulit dan bengkak, gatal serta ruam merah. Ekzema selalunya terdapat di muka, pergelangan tangan, pertengahan siku dan juga lutut. Kulit yang terlibat akan menjadi berkerak.
Pasti pelbagai cara sudah dicuba untuk merawat Ekzema dan antara petua yang boleh dicuba ialah menggunakan santan dan buah pinang muda untuk dijadikan minyak seperti perkongsian Mami Jihan.

Baca juga: Doktor Kongsi 5 Cara Hilangkan Sakit Tekak Sebelum Lebih Teruk
WANITA INI KONGSI PETUA TURUN TERUMUN RAWAT EKZEMA
Hari ni mami nak ajar buat resepi turun menurun arwah ibuda mami iaitu petua untuk nak hilangkan penyakit Ekzema dan kelenjar di belakang telinga baby. InsyAllah minyak ni amat berkesan.

Bahan-bahan diperlukan:

Santan secukupnya
Buah pinang muda

Buah limau purut

Daun Pandan

Cara penyediaan:
–  Belah buah pinang muda dan tumbukkan separa hancur

– Campurkan kesemua bahan di atas ke dalam kuali dan kacau sehingga keluar minyak.

Jelasnya, petua tersebut merupakan petua turun temurun dan sudah diamalkan beberapa kali kerana hasil yang berjaya dan menyembuhkan ekzema cucunya. Apa salahnya cuba, cara nak buat pun senang sahaja.
Sumber: Facebook Mami Jihan & MyHealth


Teknik Urutan Refleksologi Untuk Redakan Selesema, Hingus Meleleh & Hidung Tersumbat

Selesema diikuti dengan hingus meleleh dan tersumbat merupakan situasi yang paling tidak selesa. Tambah pula kalau berlaku kepada anak-anak yang masih kecil kerana mereka masih tidak tahu untuk berhadapan dengan situasi ini. Walaupun pelbagai petua hilangkan selesema secara DIY telah dicuba, masih tidak sembuh selsema tersebut.
Jadi, ibu ini berkongsikan teknik urutan yang anda boleh cuba untuk meredakan selsema, hingus meleleh dan hidung tersumbat. Selamat mencuba!

PETUA HILANGKAN SELESEMA, HINGUS MELELEH GUNA TEKNIK URUTAN REFLEKSOLOGI

Kali ni saya nak share cara urutan refleksologi untuk meredakan selesema, masalah hingus meleleh & hidung tersumbat lak. Saya bukan profesional ye, saya hanya tunjukkan point yang saya selalu gunakan & setakat ni alhamdulillah memang berkesan pada saya sekeluarga.

Saya nak terangkan sikit supaya jelas, urutan refleksologi/acupressure ni bukannya macam ubat, urut sekali jer boleh terus sembuh. Keberkesanan urutan refleksologi ni dapat dilihat kalau urut secara konsisten (walaupun bagi sesetengah kes, kesan urutan refleksologi dah nampak lepas pertama kali urut). Urutan refleksologi berfungsi lancarkan peredaran darah, buang toksin, mengekalkan keseimbangan sistem badan & merangsang mekanisma pemulihan tubuh badan secara semulajadi. Tubuh perlukan rangsangan secara konsisten & perlukan masa gak untuk bertindakbalas.

Mungkin ada yang tak baca posting saya sebelum ni tentang urutan melegakan batuk. Jadi saya tuliskan sekali lagi tip mengurut terutamanya untuk urut anak kecil.
Tip Mengurut

-Kalau boleh, mak-mak cari setiap point yang saya tunjukkan ni pada diri sendiri dahulu supaya lebih mudah faham. Bila dah tahu kedudukan setiap point, lebih mudah nak urut/picit anak nanti.
-Sebelum urut, sebaik-baiknya sapukan minyak pada kawasan nak diurut untuk memudahkan proses urutan. Biasanya saya sapukan minyak bawang putih atau boleh juga gunakan vicks (boleh gunakan vicks baby balsam jika anak bawah 2 tahun).
-Jika anak baring, kedudukan kepala perlu ditinggikan sikit supaya saluran pernafasan tak terganggu/tersekat.
-Bayi setahun ke bawah, memadailah urut pada tapak kaki & tapak tangan je.
-Jika urut anak kecil/warga emas, JANGAN TEKAN/PICIT DENGAN TERLALU KUAT. Urut point gunakan hujung jari dimulai dengan perlahan & tambahkan sikit tekanan (sederhana kuat).
-Urut membulat selama 2-3 minit, kemudian tekan/picit je (tekan kuat sikit) dalam 3-5 saat lagi untuk rangsang refleks dalam tubuh badan.
-Perlu urut kedua-dua belah tapak tangan/kaki untuk organ yang mempunyai dua bahagian (contohnya paru-paru kanan & kiri)
-Buat urutan dengan kerap sekurang-kurannya 2-3x sehari untuk dapatkan kesan terbaik.
-Sebaik-baiknya lepas urut galakkan anak minum air untuk singkirkan toksin yang terhasil dalam badan
Point Untuk Redakan Selesema
Kalau anak dijangkiti selesema (terutamanya jika selesema berpanjangan), selalunya saya picit refleks point pada tapak tangan je. Tapi kalau selesema disertai hingus meleleh atau hidung tersumbat, saya memang wajib urut point² pada muka.
Point di Tapak Tangan
Picit setiap point kemudian urut sepanjang meridian paru-paru (A, B, C) menghala ke bawah.
– Picit refleks point “pituitari” pada ibu jari untuk merangsang penghasilan endorfin yang berfungsi sebagai pain killer semulajadi dalam badan.
*point ni wajib picit kalau anak nampak lemah/selesema teruk sangat
– Picit refleks point “sinus” pada setiap jari
– Urut secara membulat pada refleks point “paru-paru” bagi melegakan kesukaran bernafas akibat selesema
– Picit “meridian paru-paru” sepanjang ibu jari hingga pergelangan tangan. Boleh juga diurut secara memanjang ke bawah
– Urut point D untuk meredakan selesema & tingkatkan sistem imun. Kedudukan point D – selepas bonggolan tulang pada pergelangan tangan & sedikit ke dalam.
Point Untuk Hentikan Hingus Meleleh
Rangsang refleks point D untuk meningkatkan sistem imun tubuh badan.
Baru 2 minggu Fydh sembuh dari demam selesema, Khamis lepas dia dijangkiti selesema lagi. Masuk je pasaraya, Fydh tiba-tiba terbersin & hingus mula meleleh-meleleh. Dah habis 2 paket tisu baru teringat nak buat urutan pada point kat muka. Tak lama lepas urut, hingus dah kurang mengalir. Lepas 2-3x urut (selang 10-15 minit) hingus dah berhenti mengalir walaupun Fydh masih selesema lagi. Untuk hentikan hingus meleleh, biasanya saya urut 2 point ni je.
1. Point A

• Hujung mata (sebelah dalam) berdekatan pangkal hidung.
• Melegakan selesema & juga sakit kepala akibat selesema
2. Point B

• Tulang pipi pada sisi hidung (alae)
Point Untuk Redakan Hidung Tersumbat
Bulan lepas, saya kena serangan resdung yang teruk akibat alahan makanan. Mata jadi gatal, bersin nonstop & hidung lak jadi tersumbat sebelah. Kebetulan anak pun tak sihat masa tu, jadinya saya terlupa nak buat urutan untuk diri sendiri nak-nak asyik busy jer. Alhamdulillah kelmarin saya sempat buat urutan ni, hidung yang dah tersumbat lebih sebulan pun dah clear.. Tapi sebabkan lama sangat hidung tersumbat sebelum ni, lepas clear tu akan jadi sakit kepala beberapa jam. (sebab tu jangan biarkan hidung tersumbat lama-lama.)
Fydh ni, bila hingus dah berhenti meleleh, dia jadi hidung tersumbat lak. Untuk tau hidung anak tersumbat atau tak, boleh gunakan teknik gunakan sudu besi (tengok post saya yang lama). Kalau sikit je wap keluar dari lubang hidung, mungkin saluran pernafasan separa jer tersumbat, tapi kalau langsung takde wap bermakna saluran pernafasan tersumbat sepenuhnya & bahaya untuk anak kecil.
Urutan ni bukan setakat elok untuk hidung tersumbat tapi elok juga untuk clearkan rongga sinus/masalah resdung. Jika buat urutan ni pada anak, PASTIKAN ANAK MINUM AIR SECUKUPNYA SEMASA & SELEPAS BUAT URUTAN sebab masa urut tu, selalunya akan rasa mukus turun dalam saluran tekak & boleh menyebabkan gatal-gatal tekak. Kalau mukus terlalu pekat, boleh juga menyebabkan rasa tak selesa & rasa nak muntah akibat lendiran melekat pada kerongkong (terutamanya anak kecil).

1.Point A
• Pada bahagian lengkungan mata, diantara tulang soket mata & tulang kening.
• Urut bahagian ni menghala ke luar & lurutkan sepanjang kening untuk clearkan sumbatan pada frontal sinus (salah satu punca hidung tersumbat)
2.Point B
• Tulang pipi pada pada sisi hidung (alae)
3.Point C
• Tulang pipi, selari dengan kedudukan anak mata.
• Urut bahagian ni untuk clearkan mukus pada bahagian maxillary sinus. (sumbatan pada rongga ini juga boleh menyebabkan hidung tersumbat)
Extra : Urutan Limfatik Pada Bahagian Muka
Boleh buat urutan limfatik ni untuk clearkan mukus pada rongga-rongga sinus. Kalau anak ada masalah resdung tu, memang elok sangatlah buat urutan ni. Yang takde masalah resdung pun, saya galakkan gak buat urutan ni untuk lancarkan sistem limfatik pada bahagian muka.
* Perlu diingatkan ye, urutan refleksologi/acupressure ni BUKAN MENYEMBUHKAN PENYAKIT tapi sekadar kaedah alternatif untuk MENGURANGKAN SIMPTOM. Pastikan dapatkan rawatan doktor sekiranya perlu.
Sumber : Yatie Eimra


Petua Rebus Telur Berkilat Bila Dikupas, Tak Pecah & Berkerutu

Setiap kali beli nasi lemak atau apa sahaja juadah yang dihidang bersama telur rebus, mesti telur rebus yang digunakan mempunyai permukaan yang licin. Ini bermaksud semasa proses merebus dan mengupas kulit telur, sudah pasti proses tersebut adalah mudah dan kulit telur flawless tanpa cela. Macam mana nak buat?
Baca juga: Rupanya Ini Teknik Buat Telur ‘Gedik’ Yang Sempurna!

TIPS TELUR REBUS BERKILAT, CANTIK DIMAKAN
Oleh itu terdapat satu perkongsian yang anda boleh cuba untuk memastikan telur yang direbus akan kelihatan cantik, licin dan berkilat setelah direbus.

Tentang telur rebus… Mungkin sudah ramai yang dah tahu petua ni.. Dulu-dulu saya fail rebus telur, mesti pecah atau kulit jadi berkerutu.

Bila dapat petua dari kenalan dari Indonesia barulah dapat hasil yang sebegini.. Jadi saya nak tumpang share juga untuk sahabat MAHN di hari Jumaat yang barokah ini… Petua mudah.

-Masukkan 2 sudu kecil garam halus, 2 sudu kecil cuka masakan.
-Rebus seperti biasa api sederhana. InshaaAllah telur jadi berkilat, kenyal dan tak mudah pecah dan sangat mudah dikupas.
-Paras air pastikan tenggelam telur.
-Tak perlu tunggu air mendidih dulu, terus masukkan telur dalam air biasa dan rebus sehingga mendidih.

-Lebih kurang 10 minit sahaja rebusnya
-Dah cukup time terus buang air.
-Teknik nak mudah kupas kulit… Guna belakang sudu ketuk-ketuk manja saja, kulit dah retak senang nak kupas.
Selamat mencuba!
Sumber: Basiroh Kz


Petua Rebus Telur Supaya Kulitnya Tak Pecah & Tak Melekat

“Eh, ingatkan tak susah nak rebus telur kenduri ni. Sekali hampir separuh pecah dan retak kulitnya. Tak cantiklah nak buat bunga telur. Aduhai… Ada ke petua rebus telur tak pecah ye?”
Nampak senang, masukkan sahaja telur dalam air dan rebus. Tapi, tahu tak apa rahsia dan petua rebus telur tak pecah?

Nak kupas pula susah, hingga dalamannya menjadi menggerutu kerana isinya melekat pada kulit.
Yalah, kalau nak dihidang tanpa membuka kulit atau membuat hiasan kenduri, tentu kita nak telur yang kulitnya elok.

Sebenarnya, bukan mudah untuk merebus telur tanpa memastikan kulitnya tidak pecah.

Foto Kredit: seriouseats.com

Kenapa Telur Rebus Mudah Pecah & Retak?
Ini kerana apabila telur yang sejuk terkena pada air panas, kulitnya akan mudah retak dan pecah.
Ia juga mudah retak jika diletakkan berdekatan antara satu sama lain apabila berada di dasar periuk.
Memang kena banyak bersabar sewaktu merebus telur yang cantik dan licin kulitnya kerana ia perlu dikawal dengan berhati-hati.
Telur juga perlu direbus dengan menjaga suhu yang betul untuk memastikan telur yang direbus tidak pecah.
Jadi, untuk pastikan telur yang direbus tidak mudah pecah atau retak, ikuti langkah di bawah ini.
Foto kredit: saveur.com

Petua Rebus Telur Tak Pecah & Tak Melekat. Baru Cantik & Senang Kupas!
1. Sebelum Merebus
i) Pastikan telur berada dalam suhu bilik
Jika anda simpan telur dalam peti ais, elak terus merebusnya sebaik dikeluarkan kerana gas dalam telur akan meningkat apabila terkena haba.
Angin ini akan memecahkan bahagian kulit yang lemah untuk merendahkan tekanan.
Rebus telur hanya apabila ia sudah berada dalam suhu bilik.
Foto Kredit: merci-mama.com
ii) Lepaskan gas dalam telur
Cucuk hujung telur dengan safety pin atau paku tekan untuk melepaskan gas dalam telur.
Jika tidak dilepaskan gas ini, ia meningkat apabila direbus dan memecahkan kulit telur.
Foto Kredit: seriouseats.com
iii) Susun dengan cermat
Letak dan susun telur dalam periuk dengan cermat.
Elak letak telur sekali banyak dan biarkan tersusun dalam satu layer agar berat telur tidak menekan antara satu sama lain.
Foto Kredit: inspiredtaste.net

iv) Guna air sejuk
Isi periuk dengan air sejuk.
Sebaiknya, isi air dari tepi periuk dan bukannya secara terus pada telur untuk mengelakkan tekanan berlaku pada telur.
Foto kredit: inspiredtaste.net

v) Campurkan garam
Masukkan setengah sudu garam dalam air.
Garam ini membantu menutup sebarang keretakan sewaktu merebus selain membantu menanggalkan kulit dengan cepat dan tidak melekat.
Foto Kredit: phunukiueviet.com

vi) Campurkan juga cuka
Letak satu sudu cuka mengikut jumlah telur dalam periuk sebelum mula merebus.
Cuka membantu protein dalam putih telur menutup keretakan pada kulit dengan segera.

Foto Kredit: snughughome.com

2. Semasa Merebus
i) Guna api perlahan
Biarkan telur direbus dengan api perlahan untuk mengelakkan ia ‘terkejut’ dengan peningkatan suhu.
Kacau selalu dengan perlahan untuk elakkan telur tenggelam pada dasar periuk kerana ia boleh menyebabkan telur masak tidak sekata dan mudah pecah.
Foto Kredit: sarahmeyerwalsh.wordpress.com
ii) Tutup api sebaik air menggelegak
Tutup api sebaik sahaja air menggelegak dan jangan keluarkan telur terus. Jika anda inginkan:
Soft-boiled– keluarkan dalam masa 3 minit. Berhati-hati sewaktu mengeluarkan telur dari periuk. Guna sudu besar untuk mengelakkan telur pecah.
Medium-boiled– keluarkan dalam masa 5-7 minit.
Hard-boiled– keluarkan dalam masa 9-12 minit.
Foto Kredit: redmountaintrails.com

Kalau Rebus Telur Dalam Kuantiti Kecil,
Petua rebus telur tak pecah di atas ini boleh digunakan untuk anda yang merebus telur dalam jumlah yang besar mahupun kecil.
Kalau nak senang, laburkan sedikit wang dengan membeli color-changing egg timer yang membantu anda menjaga masa agar telur dapat direbus dengan sempurna.
Tetapi alat ini hanya boleh memuatkan 1-2 biji telur dalam 1 masa.
‘Egg timer’ boleh digunakan untuk memasak telur dengan mudah. / Foto Kredit: lazada.com.my

Jangan Makan Telur Rebus Yang Retak Sebelum Direbus
Jika telur retak sewaktu proses merebus, ia masih selamat untuk dimakan.
Tetapi elak memakannya jika ia retak sebelum direbus, buang terus telur berkenaan kerana ia biasanya sudah dijangkiti dengan bakteria. Jika direbus sekalipun, ia boleh membahayakan kesihatan.


Petua Redakan Bersin Resdung Guna Bawang Putih, Memang Berlendir-Lendir Keluar!

Bersin berulang-ulang kali di awal pagi memang merimaskan dan membuatkan kita tidak selesa. Lebih-lebih lagi jika melihat si kecil yang mengalami masalah ini, memang kasihan dan tidak sampai hati kerana kepenatan bersin tidak henti-henti.
Biasanya, keadaan seperti itu dikaitkan dengan resdung atau juga dikenali sebagai sinus. Bagi anda yang ingin meredakan bersin resdung, cuba petua yang dikongsi oleh Dr Rizal Abu Bakar di laman Instagramnya. Petua tersebut sering diamalkan oleh beliau dan memang menjadi.

Baca juga: Teknik Betul Masak Daging Untuk Orang Ada Sakit Gout
PETUA REDAKAN BERSIN RESDUNG GUNA BAWANG PUTIH

Saya selalu dengar orang sebut pasal resdung. Bersin jangan cerita. Sana sini dengar achuw sana achuw sini. Saya dulu dulu pun kaki bersin. Tapi lepas amalkan petua yang saya nak kongsi ni, hilanglah bersin bersin. Tak ada lah lagi resdung ni.

Petua dia macam ni:

1. Ambil 3 hingga 4 ulas bawang putih. Buang kulit. Hancurkan macam kita tengok dekat rancangan memasak tu.
2. Masukkan 2 cawan air dalam periuk. Panaskan lebih kurang 4 minit atau sampai nampak wap mula naik. Masukkan bawang putih yang dah hancur tu.
3. Kemudian, ambil tuala kecil. Letak atas kepala atau cover kepala. Letakkan muka atas air yang dah berwap.
4. Sedut bau yang keluar dari wap tu. Bawang yang dah diketuk tu akan keluarkan Allicin. Bahan lain pun keluar juga. Geng ni lah yang akan hilangkan jangkitan.

Paling best lendir akan keluar. Boleh bernafas dengan lapang. Pada yang kena sinus bolehlah buat. Nanti rasa lega banyak. Power bawang putih ni. Jangan lupa amalkan petua ni ya. Selamat mencuba!
Sumber: Instagram Dr Rizal Abu Bakar


“Aik, baru masak malam tadi, tapi tengah hari ni dah nak berbau masam? Membazir je kena buang. Dahlah aku masak banyak. Aduhai… Macam mana nak buat rendang tahan lama?”
Menjelangnya Hari Lebaran, hampir setiap rumah akan menyediakan rendang. Dah nama pun Raya, tak sahlah kalau tak ada rendang, kan?

Tapi malangnya kadangkala rendang yang kita masak cepat betul basi walaupun dah dihangatkan berulangkali. Sedangkan ada sesetengah orang masak rendang tetap elok berhari-hari walaupun tak dipanaskan.
Apa rahsia buat rendang tahan lama? Jom kita tengok beberapa tips dan petua di bawah.

8 Petua Supaya Rendang Tahan Lama, Tak Cepat Basi!
1. Pilih Santan Yang Berkualiti
Antara makanan yang paling cepat basi adalah makanan bersantan. Maka, kunci yang sangat penting adalah pada santan.

Kalau pilih santan yang segar dan berkualiti, rasa rendang pun lebih lazat selain mampu bertahan lebih lama.

2. Tunggu Periuk Sejuk Baru Tutup
Selepas selesai memasak, jangan tutup rapat periuk yang berisi rendang tadi. Sebabnya, wap air akan terkumpul dan akan jatuh semula ke dalam rendang. Ini boleh menyebabkan rendang cepat basi. Sama juga dengan lauk dan makanan lain.
Jadi, kalau nak tutup masa masih panas, biarkan ada sedikit bukaan (tak payah tutup rapat). Atau, tunggu hingga agak sejuk barulah periuk ditutup.
Foto Kredit: masterfile.com
3. Biar Betul-betul Pecah Minyak
Semasa menumis, pastikan bahan-bahan dah betul-betul garing dan pecah minyak. Pecah minyak ni tandanya warna tumisan menjadi sedikit gelap atau minyak tumisan akan terpercik sedikit daripada kuali.
Selepas ada tanda begini, barulah masukkan ayam atau daging.

4. Masak Sampai Rendang Kering
Salah satu cara untuk elakkan rendang cepat basi adalah dengan memasaknya hingga kering.
Dengan cara ini, kandungan air dalam masakan akan dinyahkan dan ia dapat bertahan lebih lama. Daging pun akan jadi lembut!
Foto Kredit: rendang tok
5. Kurangkan Santan
Sebenarnya tak semua resepi rendang menggunakan santan. Yang tak pakai santan tetap akan ada rasa lemak sebab dah guna kerisik.
Kalau tetap nak guna santan, kurangkan sedikit kuantitinya kalau nak ia bertahan lebih lama.

6. Goreng Ayam / Daging Separuh Masak
Sebelum masak rendang,  gorengkan dulu ayam hingga separuh masak atau masak ayam / daging atas api tanpa minyak atau air. Boleh juga gaulkan dengan rempah-rempah dan bakar seperti ayam percik. Proses ini adalah untuk keringkan air daging atau ayam.
Jadi bila air ayam / daging tu kering, barulah rendang lambat basi.
Foto Kredit: steemit.com
7. Pastikan Perkakas Kering
Masa nak simpan rendang dalam bekas, pastikan bekas telah dilap kering. Masa nak menceduk pun, kena pastikan juga sudip, sudu, atau senduknya kering.
Sebelum memasak atau panaskan atas periuk / kuali pun, keringkan dulu atas api supaya rendang yang dimasak tahan lama.
Foto Kredit: malaysia.travel.en
8. Sejukbeku & Asingkan
Bila nak simpan, asingkan kepada beberapa bekas-bekas kecil. Jangan simpan dalam satu bekas besar. Ini dapat mengelakkan rendang itu daripada asyik keluar masuk peti sejuk dan dipanaskan.
Bila asingkan ikut portion kecil-kecil, bila nak makan atau hidang, kita akan keluarkan 1-2 bekas saja dari peti sejuk untuk dipanaskan dan yang lain tak akan bersentuh.

Selamat Mencuba!
Mudah-mudahan dengan beberapa petua yang dikongsikan di atas, rendang yang anda sediakan di rumah dapat bertahan lebih lama. Yalah, Hari Raya nanti ada juga tetamu yang datang mengejut.
Kalau ada stok rendang yang dah dimasak, senang nak makan pada bila-bila masa, kan?


Petua: ‘Ramas’ Dan ‘Perah’ Dulu Pampers Anak Sebelum Pakai

“Mommy sekelian, ada tak yang macam saya? Sebelum pakaikan pampers anak, wajib perah dulu…”
Beginilah kata Alang Narzita melalui salah satu perkongsiannya yang mendapat sambutan ramai oleh kaum ibu. Menurutnya lagi, cara ini telah dipraktikkan selama 11 tahun, iaitu sejak anak sulungnya hinggalah sekarang anak ke-4 yang berusia 1 tahun 9 bulan.

Tapi, kenapa kena ‘perah’ dulu pampers (lampin pakai buang) anak tu ya?

Ini Sebabnya Saya ‘Ramas’ Dan ‘Perah’ Dulu Pampers Anak Sebelum Pakai
Dah menjadi kebiasaaan bagi Alang Narzita untuk ‘memerah’ atau ‘meramas manja’ pampers ini kerana ia dapat melembutkan struktur pampers yang dah lama terlipat dalam pek. Katanya, memang berbeza daripada pampers yang tidak diramas, kerana pampers baru mempunyai tekstur dan permukaan yang lebih keras dan mungkin sensitif bagi kulit punggung bayi.

“Lampin pakai buang jenama apa pun boleh buat. Sungguhpun pampers dah direka cukup lembut untuk kulit punggung bayi yang sensitif, tapi kalau diperah, diramas, dan direnyuk ‘manja’, spannya akan menjadi lebih lembut. Tidaklah keras sekeping macam mula-mula baru keluar dari pek.” jelasnya.
Rata-rata, ramai yang tertarik dengan petua ini dan tak pernah terfikir untuk berbuat demikian. Tak kurang juga yang dah lama mempraktikkannya juga dan amat berpuas hati dengan cara ini.
Menurut komen, pampers jenis pants pun boleh dibuat begini. Bila anak pakai, tak bocor dan selesa mengikut bentuk punggung bayi. Kulit anak pula montok dan licin sebab ianya lebih lembut.

Jangan Risau, Ia Takkan Bocor
Ada juga yang bertanya sama ada pampers akan menjadi bocor jika berbuat demikian. Jawapannya, sama sekali tidak kerana kebanyakan jenis pampers memang direka dengan ciri ketahanan. Apapun, janganlah terlalu kasar pula ya.
Ini sekadar perkongsian pada yang sudi. Sama-sama share ilmu dan petua.
Semoga bermanfaat ya!

*Perkongsian asal oleh Puan Alang Narzita melalui Kelab Ibu Mengandung Malaysia ini diterbitkan semula dengan kebenarannya. Jika ada pertanyaan atau ingin sebarang kepastian, bolehlah mengajukannya dalam post asal di SINI.


4 Petua Supaya Rumah Kekal Wangi & Bersih, Barang Digunakan Pun Senang Je!

Di pasaran lambakan produk pewangi rumah dan pembersih rumah yang dijual, memang tidak terkira. Ada pulak saiz produknya kecil hanya cukup sampai sebulan saja. Kadang ada sedikit masalah bila nak beli baru, duit bukan selalu ada pun.
Jadi nak kekalkan rumah wangi dan bersih boleh cuba 4 petua di bawah ini. Sangat mudah dan murah! Bahan-bahannya pun sentiasa ada di rumah dan boleh divariasikan untuk menghasilkan cecair wangian ini. Balik rumah lepas ini, kurang rasa letih dah. Rasa penat pun boleh hilang dengan hirup bau yang menyegarkan sepanjang masa.

Baca juga: Bapa ‘Hadiahkan’ Anak Kolam Renang, Kongsi Pengalaman Binanya Sendiri!
4 PETUA SUPAYA RUMAH KEKAL WANGI & BERSIH

Kak Nik ni bukanlah ada masa banyak untuk mengemas rumah setiap hari. Cuma peruntukan hujung minggu saja masa untuk mengemas dan mencuci apa yang patut.

So, Kak Nik kena cari cara mudah dan kekal lebih lama untuk rumah lebih bersih dan wangi. Yang penting, bahan-bahan yang nak digunakan tu ada dalam rumah kita saja, tak susah kan.
Jom follow 4 cara mudah ini:
1. HABUK TAK MELEKAT PADA PERABOT

BAHAN-BAHAN:

1 penutup pelembut fabrik
10 cawan air

CARA-CARA:
1. Bancuh kedua bahan ini hingga sebati kemudian lapkan pada semua perabot kesayangan anda.
Cara ini buat perabot tidak mudah lekat habuk malah rumah juga berbau lebih harum.
2. KILATKAN LANTAI RUMAH

Lantai melekit memang buat rasa tak selesa lebih-lebih lagi apabila selepas proses memasak selesai. Jangan buang masa, sebaliknya cuba cara ini sekarang.
BAHAN-BAHAN:

1 penutup pencuci lantai
Cuka
Air panas

CARA-CARA:
1. Mulakan dengan menyapu sampah terlebih dahulu hingga sampah dan habuk dibersihkan.
2. Satukan kesemua bahan di atas dan mulakan mengemop pada lantai.
Hasilnya lantai lebih licin dan berkilat seperti baru menukar jubin. Kena cuba!
3. WANGIKAN RUMAH

Selain menggunakan penyegar udara bagi membolehkan udara keluar masuk, cubalah gunakan petua ini untuk pastikan rumah anda lebih wangi dan selesa berada di dalamnya.
BAHAN-BAHAN:

1 penutup pelembut fabrik
Cuka

CARA-CARA:
1. Senang sahaja iaitu dengan mencampurkan kedua bahan ini dan semburkan pada seluruh rumah anda.
2. Gabungan dua bahan ini memberi bau dan memperbaiki udara yang lebih bersih.
Pastikan langsir & kesemua perabot berfabrik disembur dgn padu. Baunya tahan lebih lama. Paling penting wangi!
4. SEGARKAN BILIK AIR

BAHAN-BAHAN:

1 sudu kecil teh soda bikarbonat
1 sudu teh cuka
1 cawan air

CARA-CARA:
1. Satukan kesemua bahan ini dan masukkan ke dalam penyembur.
2. Semburkan ke seluruh bilik air setiap hari.
Hasilnya bilik air rasa lebih segar dan harum.
Selamat mencuba!
Sumber: Twitter Tweet Islamik


10 Petua Hilangkan Sakit Kepala & Migrain Dengan Cepat Dan Berkesan Tanpa Makan Ubat

“Aduh, tiba-tiba rasa sakit kepala pulak… Apa petua sakit kepala yang berkesan dengan cepat selain makan ubat ye.”
Ada banyak sebab seseorang boleh kena sakit kepala. Menurut DoctorOnCall, sakit kepala bagi kebanyakan orang biasanya berpunca daripada kekurangan tidur, keletihan, cuaca yang panas, tekanan emosi dan haid.

Selain mengambil ubat tahan sakit atau paracetamol / panadol, anda boleh cuba beberapa petua di bawah ini bagi mengurangkan rasa sakit.
10 Petua Sakit Kepala & Migrain Yang Berkesan
1. Guna Ais
Menurut kajian yang dilaporkan oleh Healthline.com, meletakkan ais di sekeliling tengkuk atau pada bahagian yang sakit boleh membantu mengurangkan rasa sakit akibat sakit kepala atau migrain.

Selain di tengkuk, pek ais atau tuala sejuk juga boleh diletakkan di bahagian dahi untuk mengurangkan kesakitan.

Foto Kredit: migraineagain.com
2. Urutan
Urutan di bahagian leher, bahu dan dahi boleh melegakan dan akan mengurangkan ketegangan otot serta kesakitan yang dialami.
Anda boleh membuat urutan pada bahagian yang sakit bergantung pada jenis sakit kepala yang dihadapi, antaranya seperti dalam gambarajah di bawah ini.

3. Pudina
Menurut sebuah pemerhatian, menthol yang memberi aroma segar pada pudina membantu saraf dan otot-otot menjadi lebih relaks dan sekaligus mengurangkan rasa sakit kepala dengan berkesan.
Anda boleh menggunakan minyak pudina untuk disapu di sekitar dahi atau kepala. Atau anda juga boleh meminum teh pudina tanpa gula.

4. Halia
Menurut Healthline.com, halia mengandungi sejenis minyak yang mengandungi kompaun gingerol dan shogaols yang mempunyai ciri anti-keradangan dan melegakan kesakitan.
Seperti pudina, halia juga berkesan mengurangkan rasa loya serta mengurangkan simptom sakit kepala seperti migrain.
Gunakan hirisan halia atau serbuk halia untuk buat teh dan diminum. Boleh buang angin sekali!
http://www.well-beingsecrets.com/
5. Cuka Epal & Madu Asli
Bagi yang ada simpan madu asli dan cuka epal (apple cider vinegar / ACV), bolehlah gunakan petua ini.
Caranya, campurkan 1 sudu besar cuka epal dan 1 sudu besar madu asli ke dalam air suam. Seeloknya guna sudu plastik.
Baca selawat 3 kali dan terus minum. Kemudian bilas mulut dengan air masak sebab kuantiti asid dalam cuka epal ni agak tinggi. Boleh hilangkan rasa masamnya sekali. Kalau malas nak bilas mulut, boleh minum dengan straw.
Lepas minum terus tidur. Insha Allah lepas bangun tidur nanti, rasa sakit kepala terus hilang.

6. Minum Air Kosong
Bila seharian kita sibuk, mungkin kita tak perasan yang kita kurang minum air kosong. Antara kesan kurang minum air adalah dehidrasi dan ini boleh menjadi punca sakit kepala.
Air kosong dapat melancarkan pengaliran darah dan sekaligus membantu proses pengangkutan oksigen kepada tubuh. Secara tak langsung, badan akan berasa lebih segar dan sihat. Jadi, pastikan anda minum air secukupnya setiap hari ya.

7. Limau Kasturi
Antara petua orang lama ialah dengan menggunakan limau kasturi pada kepala. Belah dua, kemudian perah limau kasturi atas kepala sambil ramas-ramaskan rambut. Picitkan sedikit pada bahagian kepala yang rasa sakit.
Bila selesai, gunakan kulit limau tadi dan masukkan dalam mangkuk yang berisi air bersih untuk dijiruskan atas kepala. Insha Allah terasa ringan sikit kepala. Wangi pun wangi!

8. Daun Bunga Raya
Daun bunga raya memang terkenal sebagai petua sakit kepala oleh mak-mak kita sejak dulu lagi.
Caranya, ramas beberapa helai daun bunga raya bersama sedikit air sehingga ia mengeluarkan lendir. Lepas tu, lumur dan ratakan atas kepala. Rasa lega dan sejuk je kepala nanti.

9. Asam Jawa & Santan
Satu lagi cara yang boleh dicuba adalah menggunakan santan dan asam jawa. Tapis perahan asam dan campurkan bersama santan. Lumurkan ke seluruh kepala, bungkus dengan tuala dan biarkan seketika. Lagipun santan kelapa ni memang bagus untuk rambut kan?
Selepas beberapa minit, bilaskan rambut dengan air atau syampu. Mudah-mudahan sakit kepala berkurang dan dapatlah juga khasiat untuk rambut sekali. 2-in-1 gitu!

10. Mandi
Mandi pancuran air panas atau berendam dalam tab mandi adalah salah satu cara untuk meredakan sakit kepala juga.
Menurut penelitian, mandian ini ibarat heat therapy bagi pesakit migrain. Ia boleh membantu menghentikan isyarat rasa sakit kepada otak dan meningkatkan pengaliran darah bagi melegakan otot-otot yang tegang.
Jadi, cubalah mandi dulu dan lepas tu barulah rehat atau tidur sekejap supaya rasa sakit kepala dapat berkurang dengan lebih berkesan.

Berehat, Bersenam & Kurangkan Stres
Memang ada banyak punca seseorang boleh kena sakit kepala. Kalau anda selalu kena sakit kepala, cuba kurangkan pengambilan makanan tinggi MSG, kafein, alkohol, dan pemanis buatan.
Selain itu, elakkan menghadap skrin laptop, televisyen, dan handphone. Berehatlah, pejamkan mata dan ambil udara segar buat seketika.
Jangan stres-stres ok!


9 Petua Melegakan Sakit Tekak & Bengkak Tonsil Dengan Bahan Semulajadi

“Sejak-sejak cuaca tidak menentu ni, selalu pula sakit tekak. Kadang-kadang sampai nak makan pun perit bukan main. Sampai nak demam pun ada. Macam mana nak hilangkan sakit tekak ni ya.”
Bila buka mulut dan tengok di cermin, ada bonggolan di kiri kanan tekak. Kemerahan dan bengkak pula. Itu menandakan anda juga sedang mengalami keradangan tonsil atau lebih dikenal sebagai ‘tonsilitis’. Dua gumpalan di hujung tekak adalah tisu limfoid yang memainkan peranan seperti penapis daripada bakteria dan kuman supaya tidak memasuki saluran pernafasan yang menyebabkan jangkitan.

Penyakit ini lazimnya berlaku pada usia kanak-kanak, tetapi ada sesetengahnya akan berlanjutan hingga meningkat dewasa. Namun begitu, usah khuatir kerana penyakit ini normal dan boleh diubati dalam masa 7 ke 10 hari.
Ada beberapa petua sakit tekak yang juga boleh diamalkan untuk mengurangkan bengkak tonsil dengan menggunakan ramuan yang sedia ada di rumah.

9 Petua Melegakan Sakit Tekak Dan Bengkak Tonsil Dengan Bahan Semulajadi
Berikut adalah antara petua sakit tekak dan tonsil yang mudah untuk anda lakukan di rumah.

1. Madu
Selain kandungan gula semulajadi, madu juga mempunyai berbagai khasiat terapeutik seperti komponen antibakteria dan antiradang. Bahan-bahan aktif ini mampu melegakan kesakitan serta mengurangkan rasa bangkak. Ia juga membekalkan nutrisi lain seperti antioksida, zat besi dan mineral.
Cara penyediaannya ialah mencampurkan 4 sudu teh madu, satu suku sudu garam dan perahan sebiji limau kasturi. Kacaukan dan minum 2 ke 3 kali sehari untuk kesan lebih cepat.
Foto Kredit: myfunnylittlelife.com
2. Kunyit
Selain menjadi penyeri masakan, kunyit juga sering menjadi pilihan bagi rawatan alternatif dari rumah kerana kesan baiknya pada kesihatan seseorang termasuk rawatan tonsil yang bengkak.
Minum susu panas dengan campuran sesudu kunyit serbuk untuk meredakan sakit tekak. Amalkan 2 kali sehari untuk kelegaan segera.
Kandungan penyembuh yang ada pada kunyit mampu melawan pembiakan bakteria dan virus yang menyumbang kepada jangkitan. Bengkak juga menjadi susut dengan pengambilan kunyit kerana ia membantu menguatkan sistem imun tubuh.
Foto Kredit: naturallivingideas.com
3. Kumur Air Garam
Rata-rata banyak doktor gigi yang mengesyorkan penggunaan kumuran air garam bagi meningkatkan kesihatan oral secara menyeluruh termasuklah tekak. Hal ini disebabkan oleh kebaikan garam yang didapati berkesan untuk mengurangkan perit di tonsil akibat kepedihan dan bengkak lebih-lebih lagi ketika ingin makan dan minum.
Caranya ialah dengan mencampurkan sesudu garam dalam secawan air suam. Kumur tiga kali sehari bagi kesan yang optimum.

4. Lemon
Lemon juga sinonim dengan rawatan bagi tonsillitis secara semulajadi dari rumah kerana memiliki kandungan nutrien yang tinggi  seperti antivirus, antiradang dan antibakteria. Bahan utama lemon iaitu vitamin C pula dapat menguatkan sistem pertahanan tubuh bagi melawan penyakit.
Cara penggunaannya ialah dengan menyediakan air suam yang ditambah dengan perahan sebiji lemon, secubit garam dan sesudu madu. Amalkan dua kali sehari untuk kesan yang cepat.
Foto Kredit: .sogoodblog.com
5. Kulit Kayu Manis
Selain kunyit, kulit kayu manis juga adalah rempah yang tidak asing dalam masakan di rumah. Tahukah anda, rempah wangi yang diperkaya dengan agen antimikrob ini dapat menjadi penawar kepada tonsillitis kerana keupayaannya menghalang pembiakan bakteria pada tonsil dan mengurangkan bengkak dan rasa sakit pada kawasan tersebut.
Gunakan dengan menambah sesudu kulit kayu manis dan 2 sudu madu ke dalam secawan air panas. Minum 2 ke 3 kali sehari selama seminggu untuk mendapatkan kesan yang efektif.
Foto Kredit: foodesto.com
6. Pudina
Didihkan secawan air bersama segenggam daun pudina. Tapiskan, tambah sesudu madu dan minum 2 ke 3 kali sehari. Bakteria dan virus yang membiak pada kawasan tonsil dapat dihapuskan dengan penggunaan pudina kerana kandungan antibakterianya.
Komponen mentholnya yang menyegarkan pula mampu memberi kelegaan kepada permukaan tonsil yang terkena jangkitan. Boleh juga amalkan berkumur dengan pembersih mulut berperisa pudina untuk memperbaiki kesihatan tonsil serta kawasan lain dalam mulut seperti gusi, gigi dan lelangit.

7. Jintan
Nutrisi yang terkandung dalam jintan juga dipercayai dapat menyembuhkan tonsillitis secara alami dari rumah. Setiap bijian memiliki kadar antioksida, vitamin dan mineral yang tinggi. Selain dapat melawan jangkitan, komponen aktif ini juga dapat menguatkan sistem imunisasi badan.
Panaskan suku sudu biji jintan di atas kuali sehingga perang. Kemudian, tambah secubit serbuk kunyit dan kacau bersama. Sesudah masak, tambahkan secawan susu. Minum semasa suam dan ulang 2 ke 3 kali sehari untuk kesan terbaik.

8. Buah Tin / Ara
Dengan kandungan serat ‘mucilage’ sebagai bahan utama, ia mampu melawan tonsillitis dengan melegakan kesakitan dan bengkak. Selain melancarkan pergerakan usus, serat ini juga bertindak aktif bagi melindungi dan menyembuh kawasan yang berjangkit dari serangan bakteria.
Rebus 3 biji buah tin kering. Hancurkan dan makan bersama sesudu madu. Amalkan 2 ke 3 kali sehari bagi meredakan sakit.

9. Halia
Halia juga sering digunakan sebagai petua secara turun temurun untuk pelbagai penyakit termasuk sakit tekak yang berpanjangan. Kandungan antibakteria dan anti-radangnya yang aktif bukan sahaja dapat mempercepat proses sembuh, ia juga dapat mengurangkan rasa sakit dan bengkak.
Cara penggunaannya ialah dengan menyediakan teh halia. Didihkan secawan air dengan sesudu halia parut. Selepas didih, biarkan selama 10 minit dan sedia untuk diminum.
Foto Kredit: blog.doctoroz.com
Dapatkan Rawatan Doktor Jika Simptom Berlarutan
Dengan beberapa pilihan alternatif perawatan dari rumah, bengkak dan perit di tekak kini dapat dirawat dengan cara lebih praktikal serta mempunyai khasiat sampingan yang lain. Penyakit tonsillitis tahap normal dapat dirawat sekurang-kurangnya dalam masa 4 hari.
Jika sakit semakin berlarutan, dapatkan rawatan secara klinikal dengan segera. Rawatan tonsillitis perlu dirujuk kepada doktor pakar tekak sekiranya menunjukkan beberapa simptom seperti sukar untuk bernafas dan kelenjar di leher yang mula membengkak dan tompokan nanah mula kelihatan di tonsil. Sekiranya perlu, doktor pakar akan menasihatkan agar anda melakukan pembedahan tonsil.
Untuk melihat cara perawatan sakit tekak atau tonsil bagi bayi dan anak kecil, rujuk artikel ini: 9 Cara Efektif Merawat Tonsil Bengkak Pada Bayi & Kanak-kanak


Teknik Susun Atur Barang Basah Dalam Peti Sejuk, Barang Tahan Lama & Senang Nak Cari!

“Penuhnya fridge! Nak ambil barang masak pun susah…”
Setiap kali selepas beli barang basah seperti ikan, ayam dan sayur-sayuran apa yang anda perlu buat adalah simpankan barang-barang ini di dalam peti sejuk. Tetapi, setiap kali nak simpan pasti ada sahaja masalah seperti ruang yang tidak mencukupi dan masalah untuk mengambil barang tersebut ketika mahu memasak.

Jadi, apa yang anda boleh lakukan adalah dengan menyusun semua barangan yang dibeli menggunakan kaedah penyimpanan zip lock dan label seperti apa yang dikongsikan oleh wanita ini. Memang pasa awalnya anda akan rasa malas untuk menyusun atur barangan tersebut, tetapi apa yang memuaskan adalah peti sejuk akan kelihatan tersusun dan setiap kali nak masak pun mudah!
TEKNIK SUSUN ATUR BARANG BASAH, KEMAS DAN MUDAH NAK MASAK!
Balik beli groceries, rehat kejap, pastu bukak lagu duduk dapur sorang-sorang cuci ayam, cuci ikan, packing sayur sayur. My kind of me time. 2-3 jam penat berbaloi sebab urusan masak jadi mudah, duit pun jimat sebab cara simpan betul tak cepat rosak.

1. Ayam ana pack 2-3 ketul satu pack untuk sekali masak. Sebelum ni buat 4 ketul tapi kalini size ayam besar. Makan jimat jimat sikit pasni. So kecikkan size. Ana dengan suami je makan laukz Anak2 biasa makan isi2 ayam buat sup,pasta or telur. Sekali beli 3 ekor dapat 13 packs

2. Sayur berdaun tak basuh terus potong. Lapik tisu dapur dalam ziplock bag, masuk sayur.

• Cili2 basuh, buang tangkai, lapik tisu dapur, letak cili & bawang putih.
• Halia Lengkuas Cekur Carrot simpan dalam bekas/balang isi air.
• daun2 herbs: D.limau, d.kari, d.sup, d.ketumbar, d.kunyit semua dlm ziplock/bekas simpan dlm freezer

• Labu tu ana simpan terus dalam ziplock dah seminggu masih tak berubah rupa.

• Sayur-sayur belakang labu tu semua dah seminggu tapi masih elok cantik.
3. Kobis potong size kecik sikit untuk sekali masak pastu wrap pakai plastik wrap. Ana tak buat sbb plastik wrap habis pulekkk.

• Tomato simpan tempat terbuka lapik tisu dapur.
• Timun jepun ana try simpan dlm ziplock sekali sayur2 tu minggu lepas. Masih cantik sampai now.
4. Bawang-bawang kentang dalam bakul ajaaa. Biar suhu bilik and kering.

Barulah kemas dan setiap kali nak masak, menjadi mudah!
Sumber: @Anasulianna


Petua Sejukkan Badan & Kurangkan Demam Dengan Minum Air Barli Halia

Bila demam, badan pun akan jadi panas lain macam. Selain dari makan ubat untuk kurangkan panas badan, boleh juga cuba menggunakan petua orang lama seperti minum air barli halia. Petua ini dikatakan berkesan untuk sejukkan badan dan kurangkan demam. Seisi keluarga pun boleh amal minum air ini.
Khasiat barli pula dipercayai dapat menyejukkan badan, baik untuk melawaskan kencing, meningkatkan kesihatan buah pinggang, membantu merendahkan kolesterol, meredakan sembelit dan mencegah penyakit kanser.

Baca juga: Anak-Anak Boleh Main ‘Tablet’ Tapi Ada Syarat Yang Ketat Perlu Dipatuhi…

PETUA SEJUKKAN BADAN DAN KURANGKAN DEMAM

Bila demam, badan panas lain macam. Terus ingat petua nak sejukkan badan dan kurangkan demam. Minum air barli halia. Petua ini dapat dari kawan masa bujang dulu. Sampai sekarang amalkan untuk keluarga. Anak kecil pun boleh minum. Senang.

Bahan-bahan:
1.  Barli
2. Halia sikit. Tak boleh banyak sangat, nanti rasa pedor
3. Air secukupnya
4. Gula batu (saya tak guna). Kalau guna, letak sikit saja. Untuk bagi rasa

Cuci bersih barli sebelum masukkan dalam periuk. Halia pun bersihkan.

Masukkan dalam periuk. Air agak-agak sajalah. Asalkan tak kering masa rebus barli tadi. Biasa saya guna 4 sudu barli, 4 cawan air.

Rebus sampai biji barli kembang. Kalau letak gula batu, biar sampai gula larut. Guna api kecil saja. Kacau selalu untuk cepatkan gula larut.

Bila barli dah kembang, boleh tutup api. Masukkan air sikit dalam cawan. Sejukkan. Agak dah suam, bolehlah minum.
Kalau masa rebus tak guna gula batu, boleh campur madu sikit masa nak minum. Kalau tak campur apa pun tak apa. Macam air suam saja rasa dia.
Ni anak kecil pun boleh minum. Bila badan anak panas, elok bagi minum. Insya-Allah sejuk badan anak nanti.
Sumber: Facebook Effy Sueffy


Ini Beberapa Petua Sejukkan Badan, Bantu Rasa Segar Di Kala Cuaca Panas ‘Lit’!

Semua sudah sedia maklum, sekarang ini Malaysia sedang mengalami cuaca panas yang tidak boleh dielakkan. Disebabkan itu, terdapat beberapa petua sejukkan badan boleh anda amalkan di kala waktu ini.
Petua ini telah dikongsikan oleh Public Health Malaysia, bagi masyarakat mengatasi dan mengurangkan rasa panas berbahang ini supaya anda rasa lebih segar dan selesa.

Baca juga: Kesan Mandi Malam Betul Ke Bahayakan & Memudaratkan Kesihatan? Doktor Jelaskan!
PETUA SEJUKKAN BADAN

Di mana, pada April lalu, Berita Harian telah melaporkan El Nino dijangka akan berpanjangan sehingga bulan September. Fenomena El Nino sedang dialami Malaysia menyebabkan hujan berkurangan, sekali gus berisiko mengakibatkan paras air sungai merosot dan empangan menjadi kering.

Susulan perkara itu, apa kata anda cuba beberapa kaedah dan bahan-bahan ini untuk menyejukkan badan seperti di bawah.
CARA MENYEJUKKAN TUBUH BADAN
1. RENDAM KAKI DALAM AIR SEJUK
Rendamkan kaki dalam baldi berisi ais batu selama 20 minit, mampu membantu anda untuk mengurangkan kepanasan tubuh dan membuat anda lebih relaks.
Titikkan beberapa titis essential oil Pepermint untuk kesan lebih baik.
2. BANYAK MINUM AIR KOSONG & MAKANAN MENGANDUNGI AIR
Semasa cuaca panas tingkatkan pengambilan air kosong dan makanan atau buah-buahan yang banyak kandungan air seperti tembikai, tomato, strawberry & sup.
3. SAPU LIDAH BUAYA
Lidah buaya boleh dijadikan gel pelembab semula jadi untuk wajah. Letak daun lidah buaya dalam peti sejuk untuk kesan lebih sejuk.
4. MAKANAN BEREMPAH
Apabila anda makan makanan yang pedas, ia menghantas mesej ke otak untuk menyejukkan tubuh. Anda akan berpeluh dan selepas berpeluh tubuh akan sejuk.

Selain itu, terdapat beberapa lagi bahan yang boleh digunakan untuk menyejukkan tubuh badan seperti:

Teh pepermint
Daun sederi dan timun
Minum air kelapa

Semoga ilmu petua ini dapat membantu anda semua!
Sumber: Public Health Malaysia


Petua Semulajadi Hilangkan Sakit Lutut Guna Buah Lemon

Sakit lutut merupakan antara keluhan yang sering kita dengar dalam kalangan orang ramai. Ada yang mengalami masalah sakit lutut ini apabila kerap berjalan dan ada juga mengalaminya selepas melakukan kerja-kerja berat. Terlalu berlebihan atau tekanan berulang pada lutut mungkin menyebabkan kesakitan, tetapi juga mungkin pesakit mempunyai keadaan perubatan yang mendasari seperti gout atau arthritis.
Ada banyak jenis rawatan yang boleh digunakan termasuklah cara perubatan menggunakan bahan semulajadi. Salah satu perkongsian kesihatan tentang cara untuk menghilangkan sakit lutut adalah menggunakan buah lemon. Ternyata banyak manfaat yang ada dalam buah lemon ini ya!

Baca juga: Jenis Makanan Yang Baik Untuk Pesakit Ekzema, Dah Tak Gatal-Gatal!
Petua Hilangkan Sakit Lutut Guna Lemon

Ramai kan sekarang ni yang ada sakit lutut. Hari tu Kak Ya ade share untuk minum. Hari nie Kak Ya share petua paling simple. Korang tak perlu minum tau, cuma letak je kat lutut yang sakit tu.

Bahan utamanya Lemon. Asid sitrik yang terdapat dalam lemon bertindak sebagai pelarut untuk kristal asid urik yang juga menjadi punca kepada beberapa jenis arthritis. Jom tengok bahan bahannya.
-1 biji lemon
-Kain kapas
-Minyak bijan

1.Memula korang potong 1 biji lemon kepada potongan kecil.
2.Lepas tu bungkus potongan lemon tadi di dalam kain kapas.

3.Celupkan kain ke dalam minyak bijan. Tak perlu banyak sangat ye. Agak agak basah je.
4.Lepas tu korang letak kan kain tadi pada lutut yang sakit selama 5-10 minit. Boleh buat 2 kali sehari hingga hilang sakitnya tu.

Mudah sahaja kan? Boleh cuba nanti!
Sumber: Leha Yusuf


Badan Penting Untuk Jangka Masa Lama, Ini Petua Sihat Dalaman Wanita, Boleh Try Di Rumah!

Menjadi seorang wanita banyak yang perlu dititikberatkan. Antaranya ialah bahagian dalaman wanita. Ini kerana tubuh badan perlu dijaga kerana ia penting untuk jangka masa yang panjang. Justeru itu, seorang wanita perlu mempunyai kesihatan luaran dan juga dalaman yang sihat demi kebaikan dirinya.
Penting untuk para wanita amalkan petua sihat dalaman supaya ia terjaga. Bukan itu sahaja, petua sihat ini bukan sahaja dapat memperbaik pulih bahagian dalaman wanita, namun turut meninggalkan mereka dengan rasa kesegaran maksimum selepas diambil. Jom ikuti penulis mengenai 4 petua sihat dalaman wanita, semua boleh cuba di rumah!

Baca juga: Wah! Lebih Dari 20 Tips Kesihatan Untuk Para Wanita, Jom Kita Amalkan Supaya Sihat Luar Dan Dalam
4 PETUA SIHAT DALAMAN WANITA, MUDAH DAN ‘SIMPLE’
1. Rebusan Serai dan Halia

Rebusan ini seeloknya diamalkan seminggu 2 atau 3 kali. Ia sesuai diamalkan kepada wanita yang sentiasa letih dan berasa lenguh badan. Selain itu, sesiapa yang mempunyai kolesterol tinggi dan sakit urat saraf juga sesuai minum rebusan serai dan halia ini! Anda disarankan minum selepas makan di siang hari.

Cara penyediaan:

Ketuk 3 batang serai dan 4 cm halia @ 2 ketul.
Kemudian, rebus kedua bahan ini dengan 3 gelas air sehingga ia menjadi 1 gelas air.
Apabila air rebusan sudah suam, anda dah boleh minum!

2. Rebusan Sireh

Rebusan ini dapat menghilangkan bau badan selain mempulihkan segala sakit urat dan sengal-sengal tubuh. Jadi, jika anda salah seorang daripada kategori ini, boleh cuba untuk minum setiap seminggu atau sepuluh hari sekali.
Cara penyediaan:

Ambil daun sireh 3 ke 5 helai.
Kemudian, rebus kedua bahan ini dengan 3 gelas air sehingga ia menjadi 1 gelas air.
Boleh juga jika anda mahu mencampurkan air rebusan dengan bunga cengkih 3 kuntum
Apabila air rebusan sudah suam, anda dah boleh minum!

3. Rebusan Sireh dan Daun Inai

Rebusan ini sesuai dipraktikkan untuk perempuan yang mempunyai keputihan dan lendiran yang banyak. Malah, jika keputihan berbau, anda juga boleh amalkan petua ini. Digalakkan untuk mengambil air rebusan ini selepas haid.
Cara penyediaan:

Ambil daun sireh 3 ke 5 helai.
Kemudian, ambil juga segenggam daun inai.
Seterusnya, rebus kedua bahan ini dengan 3 gelas air sehingga ia menjadi 1 gelas air.
Apabila air rebusan sudah suam, anda dah boleh minum!

4. Rebusan Halia, Serai, Cengkih dan Kunyit

Rebusan ini membantu mewangikan bahagian kewanitaan anda sekaligus menyegarkan badan. Selain itu, ia juga boleh membuang toksik dan lemak dalam tubuh. Air rebusan ini seeloknya diminum setiap kali sebelum atau selepas haid.
Cara penyediaan:

Ketuk 2 atau 3 batang serai, 3 cm halia (tua/muda) dan 2 cm kunyit.
Kemudian, masukkan juga sedikit kulit kayu manis / bunga cengkih / bunga lawang.
Ambil sehelai daun pandan dan tambah sedikit gula batu dan anda sudah boleh mula merebus. (Boleh juga gantikan gula batu dengan madu jika suka)
Apabila air rebusan sudah suam, anda dah boleh minum!

Keempat-empat air rebusan ini janganlah pula diambil setiap hari, tapi ikut saranan yang telah disyorkan. Anda boleh aturkan mengikut keperluan badan sendiri. Petua sihat dalaman wanita ini mempunyai banyak khasiat seperti menjaga dalaman badan, menyegarkan urat saraf dan juga membuang toksik serta lemak. Jadi, selamat mencuba!
Sumber: Facebook Suhadah Mustahar via Masak Apa Hari NI (MAHN)


Petua Simpan Sayur Tahan Lama. Lepas Seminggu Tetap Segar, Macam Baru Beli

“Begini cara Kak Feena simpan sayur dan bahan-bahan lain supaya tahan lama. Maklumlah, beli barang dapur 2 minggu sekali. Kak Feena rasa tips ini yang paling mudah dan bagus.”
Bila dah selalu sibuk, bukannya selalu dapat ke pasar dan top-up barang dapur. Tapi kalau kita beli sekali banyak, takut pula tak tahan lama, sekejap saja dah layu dan kurang segar. Untuk mengatasinya, inilah tips yang dikongsikan oleh Cikpuan Azlin Safena Azihar yang lebih mesra dengan panggilan Kak Feena. Ia telah mendapat lebih 4ribu share di laman sosial. Mari kita ikuti selengkapnya.

Petua Simpan Sayur & Stok Barang Dapur Supaya Tahan Lebih Lama
1. Cara Simpan Sayuran Hijau
i) Rendam semua sayur yang kita beli dalam air selama 5-10 minit. Kalau sayur kangkung atau bayam, seeloknya asingkan dengan sayur lain, sebab kedua-dua sayur ini sedikit berpasir. Tapi kalau konfiden memang dah basuh betul-betul bayam dan kangkung, bolehlah rendam sekali dengan sayur lain. Tak perlu potong akarnya ya, potong masa kita nak guna nanti.
ii) Campurkan sesudu garam / agak-agak ikut banyak mana sayur kita. Tujuan tambah garam dalam air tadi untuk buang bahan kimia pada sayur.

iii) Kemudian, toskan sayur sehingga kering.

iv) Boleh simpan sayur dalam bekas kedap udara / ziplock bag.
Insha Allah lepas seminggu sayur masih segar macam baru beli!

2. Cara Simpan Serai, Lengkuas, Halia & Kunyit Hidup
Untuk lengkuas dan serai yang kak feena jarang guna ni, akak simpan dalam balang yang diisi air.
i) Isi air penuh-penuh, kemudian rendam lengkuas / serai dalamnya.
ii) Pastikan tutup balang dengan rapat ya.
iii) Tak perlu tukar air setiap hari, tukar 2 minggu sekali pun cukup.
Boleh buat cara yang sama untuk halia dan kunyit hidup.

3. Cara Simpan Daun Sup
Cara Kak Feena simpan daun sup begini, insha allah boleh bertahan sampai sebulan.
i) Akak simpan dalam botol air saja. Kalau tak ada botol macam ini, boleh guna botol air mineral yang dipotong dan diletak sedikit air pada hujung akar.
ii) Simpan dalam peti sejuk.
Pastikan hujung akar saja yang kena air ya. Kalau batangnya turut terendam dalam air, nanti cepat lembik dan rosak.

4. Cara Simpan Tomato
Bahagian tangkai tomato sebenarnya adalah kawasan yang paling sensitif. Bahagian inilah yang akan mula-mula sekali merosak.
Jadi kalau nak simpan tomato supaya tahan lama, bahagian tersebut mestilah menghala ke atas. Susun elok-elok, jangan main golek-golek. Kalau tak memang cepat rosak atau lembik.

5. Cara Simpan Bawang
i) Jangan simpan bawang bersama kentang sebab gas yang dihasilkan oleh keduanya akan saling menjadikannya cepat rosak.
ii) Jika bawang disimpan di tempat yang kering, ia akan bertahan hingga 2-3 bulan.

6. Cara Simpan Kentang
Tahu tak, kentang tak elok kena matahari directly sebab ia akan cepat rosak.
i) Maka, cara yang betul adalah dengan menyimpannya dekat tempat yang tak panas atau terlindung daripada cahaya matahari.
ii) Satu lagi petua adalah simpan sekali dengan epal. Kentang akan lebih tahan lama bila dia disimpan bersama epal. Tak percaya? Cubalah!

7. Cara Simpan Cili
i) Sebelum Kak Feena simpan cili merah dan cili hijau di dalam peti ais, Kak Feena akan cabut tangkainya terlebih dahulu. Kenapa Sebab tangkai inilah yang selalunya akan rosak dulu dan menyebabkan semua cili rosak.
ii) Lepas patahkan tangkai, Kak Feena akan balutkan cili dalam tisu atau surat khabar.
iii) Masukkan bawang putih untuk cili lagi tahan lama.
iv) Kalau nak guna beberapa batang cili saja, lapkan semula cili yang selebihnya untuk pastikan ia sentiasa kering. Barulah ia dapat kekal segar buat masa yang panjang.

Semoga Bermanfaat
Tips ini bukan saja dapat memudahkan urusan di dapur dan mengelakkan pembaziran, ia juga menjimatkan masa sebab tak perlu lagi berulang-alik ke pasar. Sekali beli, boleh borong lebih-lebih sikit. Senanglah kan?
Mudah-mudahan ramai yang dapat mendapat manfaat daripada perkongsian petua ini.
Selamat mencuba!

*Perkongsian petua simpan sayur dan barang dapur ini dikongsikan oleh Cikpuan Azlin Safena Azihar dengan kebenaran. Untuk lebih banyak perkongsian tips, petua, dan pertanyaan, boleh follow Facebook beliau di SINI.


Petua Simpan Ulam & Sayur Tahan Lama, Elok 4 Minggu!

Sebenarnya ada cara yang betul untuk menyimpan ulam dan sayur yang dibeli agar ia kekal segar dan tahan lebih lama. Bukan apa, setiap ulam dan sayur ada jenisnya dan cara simpanan yang tersendiri. Barulah ia tidak mudah rosak sekaligus mengelakkan pembaziran.
Sememangnya terdapat pelbagai cara atau petua yang bagus untuk simpan sayur dan ulaman untuk sentiasa kekal segar dan tahan lebih lama di dalam peti sejuk. Jom baca untuk mengetahui dengan lebih lanjut.

Baca juga: Cara Buat Spray Serbaguna Guna 3 Bahan Sahaja, Boleh Halau Semut & Bagi Rumah Wangi!

TIPS SIMPAN ULAM DAN SAYUR
Saya nak share tips dan cara saya simpan ulam dan dedaunan kehijaun untuk tahan lama. Amat berguna untuk suri yang malas nak ulang pergi kedai macam saya. Tambah pulak kalau jenis kirim daun sup daun bawang kat suami dia beli banyak macam nak buat kenduri, berguna sangat lah tak membazir. Untuk yang stay kat rumah tak ada tanah nak bercucuk tanam pun elok sangat lah boleh guna cara ini, kita bertani dalam peti ais sahaja.

1. Daun kari

Dah 2 minggu masih fresh.
Cara simpan: Tak payah basuh terus letak dalam bekas kering dan tutup rapat. Letak tempat beku. Nak guna nanti baru basuh. Boleh guna kaedah sama untuk simpan duan limau purut.
2. Daun bawang dan serai

Nampak segar kehijauan kan. Masih segak bergaya walaupun dah dekat 4 minggu.
Cara simpan: Letak air dalam bekas paras akar simpan peti sejuk. Kena rajin tukar air. Pastu trim hujung daun yang layu. Trim takat yang layu sahaja macam dalam gambar. Kaedah sama juga kalau nak simpan duan sup.
3. Petai

Dah banyak hari tapi masih handsome fresh dan rapuh biji petai.
Cara simpan: Simpan terus tempat beku dengan kulit tak payah kopek biji. Kalau kopek ambil biji simpan beku nanti lembik. Tak percaya buat lah.
4. Pelam dan ulam ulaman

Masa ini pelam ini dah dekat 3 minggu, tapi masih fresh dan rapuh macam baru petik dari pokok! Sama juga dengan pucuk pegaga itu mak bagi bekal dari kampung daun masih elok tak layu.
Cara simpan: Rendam dalam air, selepas itu letak peti sejuk. Kalau pelam yang dah masak pun sama juga, beli banyak-banyak tak habis makan boleh simpan cara sama tak mahu bagi buruk. Rekod saya simpan 2 bulan masih elok.
5. Bungan kantan

Jiran bagi bunga kantan dah seminggu. Elok molek dia mekar dalam peti. Hari-hari buka tutup peti ais belum mari seru nak buat laksa ikan temenung. Elok sahaja siap kembang lagi.
Cara simpan: Letak dalam bekas isi air paras batang. Simpan peti sejuk.
6. Kangkung

Cara simpan: Letak dalam bekas isi air paras akar sampai batang sikit. Rajin-rajin tukar air 3 hari sekali. Nanti kalau ada daun kuning macam dalam gambar kutip lah buang.
Lagi kita petik lagi naik pucuk muda bercambah. Seronok tak payah tanah nak tanam kangkung. Guna jug sahaja yang ini tak payah letak peti ais, letak luar sahaja.
Sumber: Facebook Areini Hezry


12 Petua Supaya Anak Dengar Cakap & Ikut Arahan. Menurut Perintah!

Mesti stress, bila kita cakap, anak tak nak ikut. Lagi kita cakap kuat-kuat, lagi dia melawan. Kadang-kadang, sebagai ibu, boleh jadi down satu hari. Buat senang nak bagi anak dengar kata!
Walaupun, ibu bapa banyak menghabiskan masa bercakap kepada anak-anak, ada kalanya tanpa disedari, mereka amat jarang mendengar luahan anak-anak. Selalunya, apabila berlaku waktu yang “panas”, amat sukar untuk ibu bapa menghentikan pertengkaran anak-anak.

Anda perlulah belajar cara yang lebih baik untuk berbicara dengan anak-anak supaya mereka mendengar dan anda tidak perlu bersusah payah.
Mendidik anak dengar cakap
Foto Kredit: special-ism.com

Mendidik anak adalah salah satu tugasan yang amat mencabar dalam hidup. Untuk melindungi dan membesarkan anak-anak yang berdisiplin, ada ibu bapa yang menggunakan kuasa autoriti sebagai ibu dan bapa.

Ini membuatkan anak-anak terpaksa akur dan tidak dapat bersuara dalam rumah sendiri. Ada juga ibu bapa yang terlalu memanjakan anak-anak sehingga sanggup memberikan apa jua yang anak inginkan.
Kedua-dua cara didikan di atas berbentuk ekstrim dan tidak bagus untuk pembesaran anak-anak. Perlulah ada keseimbangan dan penuh dengan budi bicara yang sihat dan rasional. Cara anda bercakap dengan mereka akan mengajar mereka cara bercakap dengan orang lain dan cara anda bercakap juga menentukan sama ada anak-anak akan mendengar atau tidak dan bagaimana tindak balas mereka.
1. Gunakan bahasa yang baik dan halus
Tiada orang yang suka mendengar nada yang negatif. Elakkan penggunaan “tidak” atau “jangan”. Sebaliknya, gunakan ayat positif untuk mengarah dan memberikan tunjuk ajar kepada anak anda. jika anda menggunakan ayat yang positif dan penuh dengan kasih sayang, anak-anak akan berasa yakin, disayangi dan istimewa.
Ini akan membuatkan mereka melakukan apa jua pesanan anda tanpa membantah. Mereka juga akan mendengar apa yang anda ingin katakan dan memahami dengan baik.
2. Renung mata anak anda sebelum memberi arahan
Sebelum memberi arahan, melutut dihadapa anak anda supaya level mata anda dan anak anda selari. Renung anak matanya dan pastikan dia memberi perhatian pada anda. Anda perlulah bersabar jika anda melakukannya untuk pertama kali. Lama kelamaan, mereka akan biasa dengannya.
3. Sebut nama anak sebelum memberi arahan
Jika anda menyebut namanya, dia akan memberi perhatian pada anda dan pesanan yang ingin anda sampaikan dapat diterima dengan baik. Kalau boleh, panggil dengan nama penuh. Baru dia tahu, dengan panggilan nama penuh, tentu ia sesuatu yang serius!
Adalah dinasihatkan untuk memberhentikan apa jua tindak balas atau jawapan anak anda, supaya mereka mendengar pesanan anda dengan teliti.
4. Pastikan pesanan anda ringkas dan jelas
Adalah penting untuk diingati bahawa kanak-kanak tetap adalah kanak-kanak. Mereka tidak akan memahami mesej yang tersembunyi dari pesanan yang kurang jelas.
Elakkan memberi arahan dengan banyak pada satu-satu masa terutamanya jika mereka masih kecil.
5. Berikan mereka pilihan dan alternatif selagi mana boleh
Jika anda ingin anak anda mendengar kata-kata anda, anda patut berikan mereka pilihan. Anda boleh menerangkan keadaan kepada mereka supaya mereka memahamu dan kenapa mereka perlu mengikut arahan anda.
Memberi alternatif dalam nada yang positif akan memberikan anak anda pemahaman yang lebih berbanding penggunaan “tidak” atau “jangan”.
6. Elakkan dari berleter
Selalunya, ibu bapa akan mula berleter apabila anak-anak tidak mendengar kata-kata mereka. Jadi, daripada anda berleter dan membebel panjang, lebih baik anda tampal lukisan atau satu carta kerja dalam bilik anak anda dan tunjukkan pada mereka.
Tugasan rumah harian yang perlu mereka selesaikan dalam sela waktu yang ditetapkan perlu dijelaskan dalam carta ini. Pastikan anda membuat carta tugasan yang sesuai dengan umur anak anda dan pertimbangkan juga waktu untuk mereka berehat dan bermain.
7. Berikan anak anda ‘reward‘ yang mereka tidak boleh lepaskan
Apabila anak anda berjaya menyelesaikan sesuatu, anda perlulah memberikan mereka hadiah atau ganjaran yang mereka suka. Pastikan hadiah tersebut adalah untuk kebaikan anak anda dan bukannya hanya untuk memanjakan mereka.
8. Jika anda mahukan anak anda berbudi pekerti mulia, jadilah teladan untuk mereka
Anak-anak mengikut jejak langkah ibu bapa mereka dalam semua perkara. Jadi, berbudi pekerti bukanlah sesuatu yang diharapkan lahir sendiri dari seorang kanak-kanak.
Selain itu, ajarkan mereka kata-kata sopan yang mudah sebelum mereka belajar bercakap dan anda juga perlulah mengaplikasikannya dalam setiap perbuatan anda.
9. Tenang tetapi tegas
Jika anda telah membuat keputusan dan telah menyampaikannya pada anak anda, anda patut bertegas dengan keputusan tersebut.
Bincangkan dengan pasangan anda dan pastikan anda mencapai kata sepakat bersama pasangan anda. Ini akan mengajar anak anda bahawa apabila sesuatu keputusan telah dibuat, ia tetap tidak akan berubah.
10. Bersifat terbuka untuk perbincangan
Apabila anak anda semakin membesar, anda perlu menitik beratkan hal emosi dan pandangan mereka. Elakkan dari memberi arahan yang kelihatan seolah-olah muktamad.
Berikan anak anda ruang untuk berfikir dan membuka minda mereka serta berkongsi perasaan dan tanggapan mereka.
11. Buat anak macam kawan
Pastikan anda bercakap dengan anak anda seolah-olah anda bercakap dengan kawan anda. Ini akan membantu anda mengawal nada suara dan isu-isu yang panas.
12. Terimalah anak anda seadanya
Setiap anak mempunyai sifat positif dan negatif. Terimalah mereka seadanya dan sayangilah mereka walau apa jua kekurangan mereka.
Ini membuatkan mereka selesa berkongsi perasaan dan buah fikiran.
Akhir kata
Foto Kredit: messforless.net
Ingatlah selalu bahawa komunikasi yang terbuka dan selesa akan membantu anak-anak anda membesar dengan keyakinan yang tinggi dalam diri dan mereka akan dapat membina perhubungan yang baik dengan orang lain dan anda!
Asahlah skil komunikasi anda setiap kali anda berbicara dengan anak anda dan dengarlah apa yang mereka ingin sampaikan supaya hubungan yang kukuh dan baik dapat diwujudkan. Janganlah asyik marah anak sahaja kerana ia tidak berfaedah sama sekali.
Selamat mencuba!


Orang Cakap Saiz Payudara Besar Barulah Susu Badan Banyak, Betul Atau Mitos?

“Payudara aku ni saiz kecil ke, katanya kalau payudara besar barulah susu badan banyak..”
Mungkin ramai dalam kalangan anda pernah terdengar ayat seperti di atas. Ramai yang menganggap bahawa mempunyai saiz payudara yang besar barulah akan menjadikan susu badan lebih banyak untuk diberikan kepada si manja. Maka, bersedihlah wanita-wanita yang mempunyai saiz payudara yang kecil kerana memikirkan kandungan susu yang mungkin sedikit dari orang lain.

Ternyata ini semua hanya mitos! Berikut merupakan penjelasan dari pakar bahawa saiz payudara tiada kaitan dengan kuantiti penghasilan susu badan.
Baca juga: Ibu Hamil Boleh Mengurut Ikut Cara Ini, TAPI Ada Bahagian Badan Yang Tak Boleh Diurut!

BETUL KE SAIZ PAYUDARA BESAR SUSU BADAN BANYAK?
Menurut satu perkongsian di laman Twitter, seorang doktor dikenali sebagai Dr.Izzat menjelaskan kepada orang ramai mengenai kandungan susu ibu hamil. Hal ini kerana, ramai yang mengatakan bahawa lebih besar saiz payudara wanita tersebut, lebih banyak kandungan susu yang dapat dihasilkan selepas bersalin. Betul ke?

“Larger breasts make more milk”
Although your breasts will likely grow larger before and during your breastfeeding journey, breast size is irrelevant when it comes to how much milk you produce. A mom with small breasts might have just as much milk supply as a mom with large breasts. Just to share, i pernah encounter this one unforgettable case in my postnatal ward.
Mak ni baru bersalin, then breastfeed her baby atas katil sambil mengiring. Beliau tertidur and her big boops ‘hempap’ baby’s face. The baby asphyxiated, cyanosed and breathless. So, having big boops may cause harm and unwanted issues in breastfeeding. Please be careful.
Berdasarkan penjelasan pakar ini, beliau pernah melalui pengalaman pesakit yang mempunyai payudara saiz besar menghempap muka bayinya dan bayi tersebut sesak pernafasan. Jadi, menurut pakar, wanita yang mempunyai payudara besar juga berisiko untuk mencetuskan insiden yang tidak dimahukan semasa menyusukan bayi.

Menurut International Milk Genomics Consortium (IMGC), kuantiti penghasilan susu ibu sebenarnya bergantung kepada BMI badan ibu tersebut dan selalunya, ibu yang obes yang akan mengeluarkan susu yang lebih sedikit. Bukan itu sahaja, penjagaan dari segi pemakanan dan gaya hidup juga mempengaruhi kuantiti penghasilan susu badan ibu dan bukanlah kerana saiz payudara.
*Jadi, wanita-wanita sekalian jangan risau kalau payudara anda saiz kecil tak macam pelakon Bollywood. Yang penting penghasilan susu badan banyak untuk anak-anak!
Sumber: Twitter @Dr.Izzat


Petua Tanam Daun Pandan Dalam Pasu, Confirm Subur Merimbun!

Pandan memang merupakan antara bahan yang wajib dalam masakan orang Melayu. Ianya menjadi bahan pewangi dalam masakan di samping menyedapkan lagi rasa makanan yang dimasak seperti kuih muih dan juga manisan. Malah ada juga yang menjadikan tumbuhan ini sebagai pewangi ruangan dek kerana baunya yang harum.
Anda ada tanam di dalam pasu dan menghadapi masalah pokok yang tidak besar merimbun dan berdaun halus? Menerusi perkongsian di Facebook, saudari Jue Jerry ada menerangkan cara-cara untuk menggemukkan pokok pandan di dalam pasu.

Baca juga: Ini Jenis-Jenis Najis Bayi Dari Normal Hingga Tak Normal Yang Mama Papa Kena Tahu
PETUA SUBURKAN DAUN PANDAN DALAM PASU

Bermacam jenis baja diletak, tapi tetap tidak subur. Jika ada laman yang luas, tiada masalah untuk menanam pokok ini terus di atas tanah namun bagi anda yang mempunyai ruang yang terhad atau tinggal di apartment, tentunya pernah berhadapan dengan masalah ini. Antara cara nak suburkan daun pandan dalam pasu bunga adalah dengan:

1. Ambil pasu pandan dan buang anak-anak yang tumbuh di sekelilinya. Tinggalkan hanya 1-2 pokok sahaja di dalam pasu pada satu-satu masa. Jangan lebih.
2. Anak pokok yang diasingkan tadi boleh dimasukkan ke dalam bekas berisi air. Ia akan hidup kerana pokok pandan yang direndam air akan mengeluarkan akar.

3. Jika tidak mahu tanam kembali di dalam pasu, anak pokok pandan boleh dibiarkan di dalam bekas berisi air. Namun airnya perlu ditukar dengan kerap bagi mengelakkan jentik-jentik.
Selamat mencuba!
Sumber: Facebook Jue Jerry


Jangan Panik! Cuba 7 Petua Ini Bila Anak Tercekik Tulang Ikan

“Adib, kan mak dah cakap awal-awal tadi makan ikan tu pelan-pelan. Kan dah tertelan tulang. Cepat minum air banyak-banyak, bagi tulang tu terkeluar bila kena air. Kalau tak keluar juga, kenalah mak ‘Google’ petua tercekik tulang.”
Peritnya kalau tercekik tulang, sampai nak telan air liur pun rasa sakit. Itu yang dirasa apabila tulang ikan tersekat pada tekak.
Ada yang malu nak jumpa doktor. Yalah, takut doktor ingat anda pelahap makan sampai tak sedar tercekik tulang!

Jangan panik!
Sebenarnya ada beberapa petua untuk menghilangkan tercekik tulang atau apa-apa makanan lain.

Foto Kredit: merchantcircle.com

7 Petua Menghilangkan Tercekik Tulang Menggunakan Bahan Makanan
1. Garam
Masukkan sedikit garam ke dalam secawan air suam dan minum sekerap mungkin sehingga tulang tidak lagi melekat pada tekak.
Foto Kredit: meganaronson.wordpress.co
2. Nasi
Ini petua tercekik tulang yang paling biasa kita dengar daripada mak-mak.
Kepalkan nasi hingga membentuk bola yang besar. Telan perlahan-lahan agar tulang yang tersekat dibawa bersama ke dalam perut.
Foto Kredit: cookingupgrade.com
3. Minyak zaitun
Minum satu sudu minyak zaitun untuk melincirkan tisu-tisu sekeliling kerongkong. Dengan ini tulang yang tersekat akan mudah keluar.
Foto Kredit: fairwaymarket.com
4. Buah pisang
Masukkan sedikit buah pisang ke dalam mulut. Kulum dan biarkan sehingga cairan terhasil dalam mulut kemudian telan perlahan-lahan.
Minum juga sedikit air untuk memudahkan tulang yang tersekat keluar bersama buah pisang yang ditelan tadi.

5. Cuka makan
Salah satu petua tercekik tulang adalah dengan menggunakan cuka.
Minum satu sudu cuka makan untuk mengeluarkan tulang yang tersekat.
Foto Kredit: snughughome.com
6. Roti dan lepa kacang
Sapu lepa kacang pada roti dan biarkan dalam mulut beberapa minit sehingga air liur berkumpul disekelilingnya. Telan perlahan-lahan agar tulang yang tersekat akan tertanggal bersama roti.
Yang ini kalau tak tercekik pun memang sedap dimakan!
Foto Kredit: youtube.com
7. Kacang
Makan segenggam kacang. Tak kisahlah apa-apa jenis kacang. Sebab anda akan makan dalam kuantiti yang kecil saja.
Teksturnya yang keras membantu menanggalkan tulang yang tersekat.

Meskipun masalah tulang tersekat nampak tidak serius,
Jangan biarkan ia tersekat beberapa hari kerana ia boleh menyebabkan masalah pernafasan atau pun pendarahan dalam kerongkong.
Jadi, anda perlu mendapatkan rawatan kesihatan jika masih tidak berjaya dikeluarkan walaupun setelah mengamalkan petua tercekik tulang di atas.


Petua Tradisi Nenek Hilangkan Batuk & Kahak, Guna Air Rendaman Bunga Belimbing Buluh

Batuk berkahak merupakan antara satu penyakit yang paling tidak selesa. Pelbagai petua juga akan dicuba oleh mereka yang dijangkiti kerana ingin menghilangkan batuk tersebut. Ada sesetengah orang juga, telan ubat juga tidak berhasil.
Menurut perkongsian yang dibuat oleh Puan Mizah Ngatiman di laman Facebooknya, dia berkongsi mengenai petua yang diamalkan oleh neneknya ketika zaman dahulu. Lebih menarik lagi ialah petua ini merupakan petua orang jawa yang diberitahu oleh neneknya. Petua ini boleh membantu mengeluarkan kahak yang lambat terkeluar.

Menggunakan Rendaman Bunga Belimbing Buluh

Petua Legakan Batuk dan Cepat Keluarkan Kahak Hanya Dengan Rendaman Bunga Belimbing Buluh. Teruk sangat batuk masa ‘Live’ semalam rasa tekak semakin perit. Dah seminggu batuk, badan jadi sakit-sakit. Kebetulan semalam Lz singgah rumah Kaklong intai pokok belimbing buluh beliau. Alhamdulillah, rezeki ada bunganya. Teruslah petik dan bawa balik.

Ini petua orang jawa. Petua ni Nyaie (nenek) Lz yang kongsikan dan Mak pun rajin buat bila anak-anak batuk kahak lambat keluar. Sebab biasanya habis dah sebotol ubat batuk tapi masih belum hilang batuknya. Lagipun guna petua ini tidak memberi kesan mengantuk dan boleh diminum bila-bila masa perlu tidak diwaktu malam sahaja

Langkah-langkah Buat Air Rendaman Bunga Belimbing Buluh

1. Ambil bunga belimbing buluh
2. Cuci sekali lalu air dan tapiskan
3. Ambil segenggam dan masukkan dalam jug. Curah air panas dalam jug/cawan

4. Rendam bunga tadi dalam air panas

5. Tutup Cawan sehingga keluar warna merah dari bunga tersebut. Biarkan 5-10 minit
6. Tadaaa dah keluar warna merah bunga, tapiskan masuk cawan

7. Boleh lah diminum ketika panas-panas suam. Rasanya tawar dan boleh juga diberi minum pada anak-anak
8. Bunga yang tadi terus direndam dan tambahkan air panas buat pengulangan rendam sehingga warnanya habis
10. Kemudian barulah buat rendaman bunga yang baru pula
11.Minum 2 atau 3 kali sehari atau sekerap yang mungkin sehingga kahak habis keluar dan batuk hilang,
12.Kebiasaan buat dalam 2 hari batuk mulai lega. Lebih jimat tanpa beli ubat batuk, semulajadi dan tidak ada kesan mengantuk.
Sumber : Mizah Nagtim


Petua Tradisional Kurangkan Sakit Gigi Tanpa Ubat, Kena Cuba!

“Aduh! Sakitnya gigi. Apa tips hilangkan sakit gigi ni…”
Masalah sakit gigi memang boleh mengganggu aktiviti harian, kadangkala nak tidur malam pun tak boleh kerana tidak selesa. Pelbagai petua sudah dicuba tetapi masih lagi berlarutan. Perkara pertama yang akan terlintas adalah berjumpa dengan doktor gigi tetapi pasti ada yang takut kan?

Jadi, hari ini kami kongsikan tips hilangkan sakit gigi secara tradisional untuk anda cuba meredakan sakit tersebut. Mana tahu boleh hilang sebelum jumpa doktor. Selamat mencuba!
Baca juga: Ini 10 Petua Tradisional Merawat Pelbagai Masalah Kesihatan & Kecantikan

TIPS HILANGKAN SAKIT GIGI SECARA TRADISIONAL, MENJADI!

1. TOMATO
Ambil buah tomato muda kemudian dibelah dua, setelah itu masukkan tomato tadi ke dalam gigi yang sakit. Biarkan seketika dan kumur.
2. ASAM JAWA
Goreng asam jawa beberapa minit. Kemudian bakar sedikit garam kasar di dalam dalam daun pisang. Tumbuk kesemua bahan sehingga halus. Kemudian tampalkan pada gig yang sakit.
3. GARAM
Bancuh satu sudu kecil garam dalam secawan air hangat. Biarkan seketika sehingga suam dan kumur untuk meredakan sakit gigi.
4. BUNGA CENGKIH
Gigit 3 kuntum bunga cengkih pada tempat yang sakit. Kalau ada gigi berlubang, tumbuk cengkih dan isi dalam lubang gigi dan tutup dengan kapas.
5. KAPUR SIRIH
Ambil sedikit kapur sirih dan sapukan pada gigi yang sakit itu. Selain itu, boleh juga kunyah sirih yang dicampur dengan kapur.  Dengan cara ini sakit gigi akan berkurangan.
6. DAUN SIRIH
Ambil 10 helai daun sirih tua dan rebus sehingga mendidih. Biarkan sejuk dan tapiskan. Kumur menggunakan air rebusan daun sirih dan sakit gigi akan reda.

7. ALOE VERA
Ambil isi lidah buaya dan letakkan pada tempat yang sakit. Sakit gigi akan berkurangan dalam masa dua hingga tiga jam.
8. DAUN SERAI
Ambil daun serai dan tumbuk sehingga hancur. Masukkan ke dalam air hangat dan tambah sedikit garam. Air serai ini
hendaklah digunakan sebagai bahan kumur.
9. LIMAU NIPIS
Rebus garam, air dan limau nipis yang dibelah empat sehingga mendidih. Kemudian biarkan sehingga suam dan
kumur menggunakan air itu sekerap yang boleh. Lakukan setiap hari sehingga sakit gigi berkurangan.
10. BAWANG PUTIH
Hiris bawang putih dan tampalkan pada gigi yang sakit. Untuk mendapatkan kesan yang mustajab, biarkan selama sekurang- kurangnya satu jam.
Mudah kan? Jangan lupa cuba petua di atas.
Baca juga: Pening Kepala Suhu Badan Anak Tak Turun? Jangan Risau, Ini Tips Penting Ibu Ayah Kena Cuba
Sumber: Facebook Petua Ibu


Nak Hilangkan Panau Tanpa Ubat? Cuba Petua Tradisional Ini, Boleh Jimat Duit!

Masalah panau bukan lagi asing dalam kalangan masyarakat kita. Kadang-kadang sampai malu nak keluar rumah hanya disebabkan masalah ini! Risau orang menegur atau memandang panau di badan ini.
Panau boleh dirawat melalui dua kaedah iaitu ubat sapu atau ubat makan yang boleh anda dapatkan di hospital. Tapi sebenarnya, panau juga boleh dihilangkan melalui rawatan tradisional. Ada beberapa petua tradisional untuk menyembuh panau yang boleh anda cuba!

Baca juga: Ini 7 Petua Ubat Orang Tua-Tua Dulu Selalu Guna, Patutlah Sihat & Susah Jatuh Sakit!
CARA MERAWAT PANAU MENGIKUT PETUA TRADISIONAL
Panau adalah tompokan putih yang menyebabkan permukaan kulit tidak sekata. Nama saintifik bagi panau ialah Tinea Versicolor iaitu satu masalah jangkitan pada bahagian luar kulit yang kerap terjadi disebabkan oleh kulat bernama Malassezia.

Antara punca-punca terjadinya panau adalah:

Cuaca yang panas dan lembap
Terlalu banyak berpeluh
Perubahan hormon
Kekurangan zat makanan
Pengambilan ubat-ubatan yang kerap seperti steroid
Antibodi badan yang lemah
Kulit terlalu berminyak terutama pada bahagian muka dan belakang badan

Oleh itu, jom ikuti perkongsian penulis mengenai cara menyembuhkan panau mengikut petua tradisional.
1. BAWANG PUTIH

Cara-caranya adalah gunakan seulas bawang putih. Kemudian, potong kepada dua bahagian. Tumbuk bawang putih itu dan sapukan pada bahagian yang berpanau. Anda disarankan untuk melakukan setiap hari sehingga panau itu hilang.
Peringatan bahawa kulit akan terasa perit dan menjadi merah ketika anda melakukan petua ini.
2. CUKA EPAL
Sapukan cuka epal di bahagian yang berpanau dan biarkannya selama 20 hingga ke 30 minit. Kemudian, bilas dengan air. Amalkan aktiviti ini pada setiap malam.
3. LENGKUAS

Cara-caranya adalah potong dan buang kulit lengkuas. Kemudian, tumbuk beberapa ketul lengkuas dan perah airnya. Air lengkuas yang diperah, sapukan pada bahagian kulit yang bepanau. Ketika melakukan petua ini, jangan makan sebarang lengkuas.
Boleh juga, tumbuk beberapa helai daun lengkuas, ambil airnya dan sapukan pada tompok-tompok panau tersebut. Sama seperti sebelum ini, elakkan makan sebarang lengkuas untuk mempercepatkan tindakannya.
4. LIDAH BUAYA

Sudah terkenal dalam kalangan umum, lendir lidah buaya mempunyai khasiat penyembuhan untuk kulit termasuk ruam. Cara menggunakan lidah buaya adalah potong lidah buaya dan seterusnya sapukan lendirnya di bahagian bertompok. Biar selama 10 hingga ke 15 minit dan bilas dengan air suam.
5. HALIA
Seterusnya, anda boleh menggunakan halia sebesar jari. Caranya adalah menumbuk ia dan seterusnya menyapu ke bahagian kulit yang berpanau itu selama 10 hingga ke 20 minit. Cuba petua ini sehingga panau beransur hilang.
6. DAUN BELIMBING

Daun belimbing juga boleh memulihkan panau. Anda perlu menumbuk beberapa helai daun belimbing sehingga lumat. Kemudian, campurkan dengan asam jawa dan sedikit beras. Seterusnya, anda sudah boleh menempelkan ramuan itu pada bahagian tompok putih di kulit.
Bukan sahaja dapat jimat duit, tapi panau pun semakin hilang. Bahan-bahan ini semua pasti ada di rumah malah senang untuk anda dapatkan di pasar dengan harga yang murah. Boleh cuba petua tradisional ini memandangkan tiada bahan kimia bahaya yang terlibat. Ingat, kuncinya adalah konsisten!
Semoga Bermanfaat!
Sumber: Mingguan Wanita & Petua Dan Tips